ब्रेस्ट कैंसर के ट्रीटमेंट के बाद क्या मैं प्रेगनेंट हो सकती हूं? | Can I conceive after breast cancer treatment\nब्रेस्ट कैंसर के ट्रीटमेंट के बाद क्या मैं प्रेगनेंट हो सकती हूं?\nUpdated: Jun 16, 2022, 18:15 IST\nब्रेस्ट कैंसर के ट्रीटमेंट के बाद क्या मैं प्रेगनेंट हो सकती हूं? एक ऑन्कोलॉजिस्ट को अक्सर इस सवाल का जवाब देना पड़ता है, खासकर आजकल। इसकी शायद दो बड़ी वजहें हैं- पहली, ब्रेस्ट कैंसर ज्यादातर युवा महिलाओं को हो रहा है और दूसरा, सामाजिक-आर्थिक और दूसरे कारणों से बच्चे पैदा करने की उम्र में बदलाव होना। ब्रेस्ट कैंसर भारत और दुनिया भर में महिलाओं में होने वाला सबसे आम कैंसर है। कैंसर से पीड़ित हर चार भारतीय महिलाओं में से एक को ब्रेस्ट ट्यूमर है।\nयुवा महिलाओं को ब्रेस्ट कैंसर का खतरा ज्यादा\nफर्टिलिटी काउंसलिंग कराना जरूरी\nब्रेस्ट कैंसर से उबरी महिलाएं कर सकती हैं कंसीव\nएक अनुमान के मुताबिक, साल 2020 में तकरीबन 1.78 लाख भारतीय महिलाओं में ब्रेस्ट कैंसर का पता चला था, और उसी साल करीब 90 हजार महिलाओं को ब्रेस्ट कैंसर की वजह से अपनी जान गंवानी पड़ी। 2020 में भारत में 4.5 लाख ब्रेस्ट कैंसर के मामले होने का अनुमान था। हाल के रुझानों से पता चलता है कि युवा महिलाओं (40 साल की उम्र तक) में ब्रेस्ट कैंसर तेजी से बढ़ रहा है। इसके 10 से 20% मरीज इसी उम्र से आते हैं। बदकिस्मती से ज्यादातर युवा महिलाओं में ब्रेस्ट ट्यूमर्स अग्रेसिव होते हैं और एडवांस स्टेज में डायग्नोज हो जाते हैं, जिसके लिए हमेशा कैंसर कीमोथेरेपी की जरूरत होती है।\nहालांकि, इन युवा मरीजों को कैंसर कीमोथेरेपी देने से उन्हें समय से पहले ओवरियन इन्सफिशिएंसी और उनकी फर्टिलिटी बिगड़ने जैसी दिक्कतें हो सकती हैं। फिलहाल ब्रेस्ट कैंसर में इस्तेमाल की जाने वाली एंटीकैंसर दवाओं से 40 साल से कम उम्र के मरीजों में परमानेंट ओवरियन फंक्शन औसतन 20% कम होने का खतरा है। तो वहीं कुछ दवाएं ज्यादातर मरीजों की प्रजनन क्षमता पर असर डालती हैं। हालांकि, तकरीबन सभी मरीजों में कैंसर कीमोथेरेपी की शुरुआत के बाद मासिक धर्म बंद हो जाता है, लेकिन उनमें से ज्यादातर मरीजों का ओवरियन फंक्शन आखिरी कीमोथेरेपी सेशन के9महीने बाद नॉर्मल हो जाता है।\nअंतरराष्ट्रीय मानदडों के मुताबिक, सभी युवा मरीजों को कैंसर ट्रीटमेंट से पहले फर्टिलिटी काउंसलिंग करानी होगी। हालांकि सच तो यह है कि शायद ही कभी फर्टिलिटी के मुद्दे पर चर्चा की जाती है क्योंकि पूरा ध्यान एंटीकैंसर ट्रीटमेंट पर रहता है। पुरुषों को कैंसर होने पर वे अपने स्पर्म को प्रिजर्व करके रखवा सकते हैं, लेकिन ब्रेस्ट कैंसर से जूझ रही महिलाओं के लिए फर्टिलिटी प्रिजर्वेशन थोड़ा मुश्किल है। हालांकि, हाल ही में हुई स्टडीज इस बात का भरोसा दिलाती हैं कि फर्टिलिटी प्रिजर्वेशन सुरक्षित है। आजकल फर्टिलिटी प्रिजर्वेशन के कई ऑप्श्ंस हैं, जिनमें रिप्रोडक्शन में मदद करने वाली सभी टेक्नोलॉजी शामिल हैं, जैसे- इन विट्रो फर्टिलाइजेशन (आईवीएफ) और एम्ब्रियो ट्रांसफर, इन विट्रो मैच्युरेशन और एग्स, एम्ब्रियो या ओवरियन टिशू को फ्रीज करना और उनका प्रिजर्वेशन।\nब्रेस्ट कैंसर को मात देने वाली महिलाएं सुरक्षित रूप से कंसीव कर सकती हैं और इस बीमारी के दोबारा होने के डर के बिना मां बनने का आनंद ले सकती हैं बशर्ते वे डॉक्टरों की देखरेख में हों। आमतौर पर यह सलाह दी जाती है कि कैंसर का इलाज पूरा होने के बाद दो साल तक कंसीव करने से बचना चाहिए क्योंकि इस दौरान बीमारी के दोबारा होने की संभावना सबसे ज्यादा होती है। ब्रेस्ट कैंसर से उबरी महिलाएं सुरक्षित रूप से अपने बच्चों को ब्रेस्टफीडिंग करा सकती हैं, हालांकि सर्जरी या अफेक्टेड स्तन से कम दूध आने के कारण यह मुमकिन नहीं हो सकता। कुछ महिलाओं को कैंसर के इलाज के हिस्से के तौर पर5से 10 साल तक हार्मोनल थेरेपी लेने की सलाह दी जाती है। उन्हें ऑन्कोलॉजिस्ट से सलाह लेनी चाहिए कि उन्हें प्रेगनेंसी और ब्रेस्टफीडिंग के दौरान अपनी दवाओं को कितने वक्त तक बंद करने की जरूरत है।\nब्रेस्ट कैंसर में फर्टिलिटी के मुद्दे को हल करना मुश्किल है। हालांकि, कैंसर ट्रीटमेंट शुरू करने से पहले मरीज, ऑन्कोलॉजिस्ट और फर्टिलिटी स्पेशलिस्ट्स को इस पर बात करनी चाहिए। याद रखें, कैंसर जीवन का अंत नहीं है बल्कि एक नए पर्पजफुल चैप्टर की शुरुआत है।


Kumarswamy proved himselfaking cinema was first choice 3071271 - किंगमेकर नहीं सचमुच ‘किंग’ साबित हुए कुमारस्वामी, राजनीति नहीं सिनेमा थी पहली पसंद - Latest News & Updates in Hindi at India.com Hindi\nकुमारस्वामी के बारे में कहा जाता है कि वह अचानक राजनीति में आ गए क्योंकि उनकी पहली पसंद फिल्में थीं.\nUpdated: May 23, 2018 9:41 PM IST\nबेंगलुरू। कर्नाटक जेडी(एस)प्रमुख एच डी कुमारस्वामी ने चुनाव से पहले दावा किया था कि वह ‘किंगमेकर’ नहीं बल्कि ‘किंग’ होंगे. उनकी यह बात सही साबित हुई और अपनी पार्टी को कर्नाटक विधानसभा चुनाव में मात्र 37 सीटें मिलने के बावजूद वह राज्य के मुख्यमंत्री बने. अपने पिता और पूर्व प्रधानमंत्री एच डी देवेगौड़ा से मौके का सर्वश्रेष्ठ इस्तेमाल अपने पक्ष में करने का गुण सीखने वाले कुमारस्वामी ने सीएम पद की कमान संभाल ली.\nपहली पसंद थी फिल्में\nकांग्रेस के समर्थन से जद(एस) ने कर्नाटक में सरकार बना ली लेकिन खुद कुमारस्वामी यह बात कह चुके हैं कि उनके लिए गठबंधन सरकार चलाना बड़ी चुनौती होगा. कुमारस्वामी के बारे में कहा जाता है कि वह अचानक राजनीति में आ गए क्योंकि उनकी पहली पसंद फिल्में थीं. कुमारस्वामी का जन्म हासन जिले के होलेनरसीपुरा तहसील के हरदनहल्ली में हुआ था. उन्होंने अपनी प्रारंभिक स्कूली शिक्षा हासन में हासिल की और उसके बाद उच्च शिक्षा के लिए बेंगलुरू चले आए.\nकर्नाटक: कुमारस्वामी बने सीएम, दिग्गज नेताओं का लगा जमावड़ा, 25 को साबित करेंगे बहुमत\nकॉलेज के दिनों में सिनेमा भाया\nविज्ञान विषय में स्नातक करने वाले 58 वर्षीय कुमारस्वामी के लिए राजनीति उनकी पहली रूचि नहीं थी. कन्नड़ अभिनेता डॉ. राजकुमार के प्रशंसक कुमारस्वामी अपने कॉलेज के दिनों में सिनेमा की ओर आकर्षित हुए और इससे वह बाद में फिल्म निर्माण और वितरण के व्यापार में आए. उन्होंने कई सफल कन्नड़ फिल्मों का निर्माण किया है जिसमें उनके बेटे निखिल गौड़ा अभिनीत ‘जगुआर‘ शामिल है. कुमारस्वामी का राजनीति में प्रवेश 1996 में कनकपुरा से लोकसभा चुनाव लड़ने और जीत दर्ज करने से हुआ. 2004 में वह विधानसभा के लिए चुने गए जब जेडीएस ने त्रिशंकु विधानसभा होने की स्थिति में कांग्रेस की धर्म सिंह नीत सरकार का समर्थन किया था.\n2006 में लिया यू टर्न\nइसके बाद 2006 की शुरुआत में कुमारस्वामी ने अपनी पार्टी को खतरा बताते हुए देवेगौड़ा के विरोध के बावजूद सिंह सरकार से समर्थन वापस ले लिया. कुमारस्वामी ने इसके बाद भाजपा के समर्थन से सरकार बनायी और मुख्यमंत्री बने. पार्टी में उनका कद इस तेजी से बढ़ा कि इससे उनके परिवार में विवाद उत्पन्न हो गया क्योंकि उस समय तक उनके बड़े भाई एच डी रेवन्ना को गौड़ा का उत्तराधिकारी माना जाता था.\nसिद्धारमैया भी हुए नाराज\nउसके बाद पार्टी के वरिष्ठ नेता सिद्धरमैया भी यह महसूस करने लगे कि उन्हें किनारे किया जा रहा है. सिद्धरमैया ने ऐसी गतिविधियां शुरू कर दीं जिसके चलते उन्हें जेडीएस से निष्कासित कर दिया गया. कुमारस्वामी 20-20 महीने सत्ता साझा करने के समझौते का सम्मान करने में असफल रहे जिसके चलते भाजपा 2008 में पहली बार दक्षिण भारत के इस राज्य में सत्ता में आई. जेडी(एस) उसके बाद सत्ता से बाहर रही. कुमारस्वामी ने हाल में कहा था कि यह चुनाव उनकी पार्टी के लिए अस्तित्व की लड़ाई है. इस लड़ाई में अपनी पार्टी को कर्नाटक की सत्ता पर ला चुके कुमारस्वामी के लिए अब एक नयी चुनौती मुंह खोले खड़ी है और वह है पांच साल राज्य में गठबंधन सरकार चलाना.\nHD DewegowdaHD KumarswamyKarnataka Assembly ElectionKarnataka Assembly Elections 2018Kingmaker of karnatakaSiddaramaih\nUpdated Date: May 23, 2018 9:41 PM IST


in giridih2minors committed suicide inaday one hanged himself the other committed suicide by setting himself on fire smj | गिरिडीह में एक दिन में दो नाबालिग ने की सुसाइड, एक ने फांसी लगायी, तो दूसरे ने खुद को आग लगाकर दी जान\nin giridih2minors committed suicide inaday one hanged himself the other committed suicide by setting himself on fire smj\nगिरिडीह में एक दिन में दो नाबालिग ने की सुसाइड, एक ने फांसी लगायी, तो दूसरे ने खुद को आग लगाकर दी जान\nगिरिडीह शहर के टावर चौक और गांडेय क्षेत्र की दो नाबालिग ने सुसाइड कर ली. एक मां की डांट से आहत होकर फांसी लगा ली, वहीं दूसरे ने खुद के शरीर पर आग लगाकर सुसाइड कर लिया.\nUpdated Date Mon, Jan 24, 2022, 10:14 PM IST\nJharkhand news: गिरिडीह शहर के टावर चौक निवासी एक नाबालिग की सुसाइड करने पर मौके पर जुटे लोग.\nJharkhand news: गिरिडीह में सोमवार को दो नाबालिग की सुसाइड की खबर आयी है. इसमें एक शहर के टावर चौक स्थित एक मकान में एक नाबालिग छात्रा ने फांसी लगाकर सुसाइड कर ली. वहीं, दूसरी घटना गांडेय थाना क्षेत्र के पदनाटांड में एक नाबालिग ने अपने शरीर पर खुद आग लगाकर सुसाइड कर लिया.\n15 वर्षीय शुभांगी ने की सुसाइड\nगिरिडीह शहर के टावर चौक स्थित एक मकान में एक नाबालिग छात्रा ने फांसी लगाकर जान दे दी. घटना सोमवार शाम करीब6बजे की है. मृतका की पहचान टावर चौक निवासी बांकेलाल वर्णवाल की 15 वर्षीय पुत्री शुभांगी श्री (मिस्टी) के रूप में हुई. सूचना मिलने के बाद काफी संख्या में आस-पास के लोग मौके पर पहुंच गये. जानकारी मिलने के बाद नगर थाना पुलिस भी घटनास्थल पर पहुंची और शव को पोस्टमार्टम के लिए सदर अस्पताल भेज दिया है.\nमां ने डांटा तो नाबालिग छात्रा ने फांसी लगा कर दी जान\nबताया जाता है कि शुभांगी ने सोमवार की शाम को कोचिंग से वापस अपने घर पहुंचने में कुछ देर कर दी थी जिसके बाद शुभांगी की मां ने उसे डांट लगाई. इसके बाद शुभांगी गुस्से में अपने कमरे में चली गयी और फिर साड़ी से फंदा लगाकर फांसी लगा ली. कुछ देर के बाद जब शुभांगी की मां ने कमरा खुलवाने का प्रयास किया और उसे आवाज दी तो अंदर से कोई आवाज नहीं आयी और कमरा भी नहीं खुला. इसके बाद मां ने शोर-मचाना शुरू किया. इसके बाद घरवालों ने किसी तरह कमरे को खोला तो देखा कि वह फंदे से लटकी हुई थी. इसके बाद परिजनों के चीत्कार से आस-पास के लोग मौके पर पहुंच गये और शव को फंदे से उतारा. नगर थाना पुलिस ने बताया कि15 वर्षीय छात्रा शुभांगी ने फांसी लगाकर जान दी है. शव को कब्जे में लेकर पोस्टमार्टम के लिए सदर अस्पताल भेज दिया गया है.\nहथियार के बल पर माइक्रो फाइनेंस कंपनी के कलेक्शन एजेंट और कैशियर से 2.5 लाख की लूट, जांच में जुटी पुलिस\nगांडेय में नाबालिग ने खुद को लगायी आग, इलाज के दौरान तोड़ा दम\nवहीं, दूसरी ओर गिरिडीह जिले के गांडेय थाना क्षेत्र की बरमसिया वन पंचायत के पदनाटांड़ गांव में 15 वर्षीय नाबालिग ने खुद को आग लगाकर आत्महत्या कर ली. मृतका के पिता ने गांव के ही एक दंपती पर बेटी को आत्महत्या के लिए उसकाने का आरोप लगाते हुए आवेदन दिया है. आवेदन के आधार पर गांडेय पुलिस ने गांव के ही विकास यादव और उसकी पत्नी रीना देवी के खिलाफ मामला 22 दर्ज किया है.\nपिता ने लगाया आत्महत्या के लिए उकसाने का लगाया आरोप, मामला दर्ज\nमृतका के पिता नंदलाल यादव के आवेदन के अनुसार, उसकी पुत्री गांव के ही विकास यादव नामक युवक से फोन में बात करती थी. उक्त युवक और उसकी पत्नी ने किसी बात को लेकर उनकी पुत्री के साथ गाली-गलौज की थी. इसके बाद उसने 8 जनवरी को घर में खुद को आग लगाकर आत्महत्या का प्रयास किया. इसके बाद उसे इलाज के लिए सीएचसी गांडेय लाया. वहां से बेहतर इलाज के लिए गिरिडीह, गिरिडीह से धनबाद, धनबाद से रांची रेफर कर दिया गया. सोमवार 23 जनवरी को उसे घर लाया गया . घर आने के कुछ ही घंटों में उसकी मौत हो गयी . घटना की जानकारी मिलने पर सोमवार को गांडेय पुलिस घटनास्थल पर पहुंची और युवती के शव को कब्जे में लेकर पोस्टमार्टम के लिए गिरिडीह भेजा. इधर, प्रभारी थाना प्रभारी कर्तिकेय सिंह ने कहा कि युवती के पिता के लिखित आवेदन के आधार पर दो लोगों पर मामला दर्ज किया गया है.\nPublished Date Mon, Jan 24, 2022, 10:14 PM IST


स्टुअर्ट ब्रॉड की वजह से हुआ जसप्रीत बुमराह को 'नुकसान', आईसीसी टेस्ट रैंकिंग में लगा झटका | cricket - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nस्टुअर्ट ब्रॉड की वजह से हुआ जसप्रीत बुमराह को 'नुकसान', आईसीसी टेस्ट रैंकिंग में लगा झटका\nस्टुअर्ट ब्रॉड आईसीसी टेस्ट रैंकिंग में नंबर3पर पहुंचे\nआईसीसी की ताजा टेस्ट रैंकिंग (ICC Test Rankings) में स्टुअर्ट ब्रॉड ने7स्थानों की लंबी छलांग लगाई, वो तीसरे नंबर पर पहुंच गए हैं.\nLast Updated: July 29, 2020, 4:53 PM IST\nनई दिल्ली. वेस्टइंडीज के खिलाफ तीन मैचों की टेस्ट सीरीज में अच्छा प्रदर्शन स्टुअर्ट ब्रॉड (Stuart Broad) के लिए बड़ी खुशखबरी लेकर आया है. स्टुअर्ट ब्रॉड आईसीसी की ताजा टेस्ट रैंकिंग में टॉप3गेंदबाजों में शामिल हो गए हैं. वेस्टइंडीज सीरीज से पहले 10वें नंबर पर काबिज ब्रॉड ने7स्थानों की छलांग लगाते हुए नंबर3पर कब्जा जमा लिया है. वहीं ब्रॉड की इस छलांग से जसप्रीत बुमराह का नुकसान हो गया है, वो टेस्ट रैंकिंग में एक स्थान लुढ़क कर 8वें नंबर पर पहुंच गए हैं.\nस्टुअर्ट ब्रॉड का जबर्दस्त प्रदर्शन\nबता दें स्टुअर्ट ब्रॉड (Stuart Broad) ने वेस्टइंडीज सीरीज में कुल2टेस्ट मैच खेले और उन्होंने सबसे ज्यादा 16 विकेट अपने नाम कर लिये. इसके साथ-साथ उन्होंने एक शानदार अर्धशतक भी लगाया. ब्रॉड को मैन ऑफ द सीरीज अवॉर्ड से नवाजा गया. बता दें तीसरे टेस्ट में स्टुअर्ट ब्रॉड ने अपने 500 टेस्ट विकेट भी पूरे किये. ये कारनामा करने वाले ब्रॉड महज 7वें गेंदबाज हैं. वहीं इंग्लैंड के लिए उनसे पहले सिर्फ एंडरसन ने ये कारनामा किया है. स्टुअर्ट ब्रॉड ने मैनचेस्टर टेस्ट में 10 विकेट अपने नाम किये. करियर में तीसरी बार उन्होंने ये कारनामा किया है. 34 साल के ब्रॉड (Stuart Broad) ने पहली पारी में 45 गेंद में 62 रन की तेजतर्रार पारी खेली जिससे बल्लेबाजी रैंकिंग में भी उन्हें सात स्थान का फायदा हुआ. इंग्लैंड की ओर से तीसरे सबसे तेज टेस्ट अर्धशतक की बराबरी करने वाले ब्रॉड ऑलराउंडरों की सूची में भी तीन स्थान के फायदे से 11वें स्थान पर पहुंच गए हैं.\nआईसीसी की ताजा टेस्ट रैंकिंग के मुताबिक पैट कमिंस नंबर 1 गेंदबाज बने हुए हैं. नील वैगनर दूसरे, स्टुअर्ट ब्रॉड (Stuart Broad) तीसरे नंबर पर हैं. टिम साउदी चौथे नंबर पर काबिज हैं. जेसन होल्डर लुढ़कर पांचवें, कागिसो रबाडा छठे, मिचेल स्टार्क 7वें और बुमराह 8वें स्थान पर हैं. ट्रेंट बोल्ट 9वें और हेजलवुड 10वें नंबर पर हैं.\nबेन स्टोक्स को नुकसान\nवेस्टइंडीज सीरीज में 90 से ज्यादा की औसत से रन बनाने वाले बेन स्टोक्स को भी आईसीसी टेस्ट रैंकिंग (बल्लेबाजी) में झटका लगा है. बेन स्टोक्स तीसरे नंबर से एक स्थान लुढ़कते हुए चौथे नंबर पर आ गए हैं. स्टीव स्मिथ पहले, विराट कोहली दूसरे, मार्नस लाबुशेन तीसरे नंबर पर आ गए हैं. भारत के चेतेश्वर पुजारा 8वें और अजिंक्य रहाणे 10वें नंबर पर बरकरार हैं. वेस्टइंडीज की दूसरी पारी में पांच विकेट चटकाने वाले तेज गेंदबाज क्रिस वोक्स करियर के सर्वश्रेष्ठ 654 रेटिंग अंक के साथ 20वें स्थान पर पहुंच गए हैं. इंग्लैंड के सलामी बल्लेबाज रोरी बर्न्स 13 स्थान के फायदे से 17वें स्थान पर पहुंच गए हैं. उन्होंने तीसरे टेस्ट में 57 और 90 रन की पारी खेली. बायें हाथ के इस बल्लेबाज ने पहली बार शीर्ष 20 में जगह बनाई है. ओली पोप करियर की सर्वश्रेष्ठ 46वीं रैंकिंग पर पहुंच गए हैं. उन्हें 24 स्थान का फायदा हुआ. उन्होंने 91 रन की पारी खेली. विकेटकीपर बल्लेबाज जोस बटलर 67 रन की पारी की बदौलत छह स्थान के फायदे से 44वें स्थान पर पहुंच गए हैं. वेस्टइंडीज के शे होप बल्लेबाजों की रैंकिंग में दो स्थान के फायदे से 68वें स्थान पर हैं जबकि इंग्लैंड की पहली पारी में चार विकेट चटकाने वाले केमार रोच एक स्थान के फायदे से 15वें पायदान पर पहुंच गए हैं.


अब 'संस्कारी' होंगे दिल्ली के स्पा सेंटर, लड़कियां नहीं करेंगी लड़कों की मसाज !!\nमसाज सेंटर !\ndelhi-ncr news | Date: 17-Sep-2019 | 12:48:48\nस्पा और मसाज सेंटरों में आपत्तिजनक गतिविधियों की शिकायतों के बाद अब राजधानी में इन पर शिकंजा कसना शुरू हो गया है। बुराड़ी, नवादा और ईस्ट दिल्ली के मधु विहार स्थित स्पा/मसाज सेंटर पर महिला आयोग के छापे के बाद MCD ने मसाज सेंटरों पर सख्ती की जा रही है। साउथ MCD ने 78 ऐसे मसाज सेंटर की लिस्ट तैयार की है, जो बिना लाइसेंस के चल रहे हैं। इन्हें सील किया जाएगा। इसके अलावा मसाज सेंटरों के लिए MCD नई पॉलिसी भी तैयार करेगी, जिसमें क्रॉस जेंडर मसाज की अनुमति नहीं होगी। मसाज सेंटर चलाने वाले लोगों को रिसेप्शन परCCTV कैमरे भी लगाने होंगे, ताकि जो लोग इसमें आ रहे हैं उन पर निगरानी रखी जा सके। यह मामला सोमवार को स्टैंडिंग कमिटी की मीटिंग में भी उठाया गया।\nपॉलिसी में बदलाव की जरूरत !\nसाउथ MCD स्टैंडिंग कमिटी के मेंबर और नेता सदन कमलजीत सहरावत ने दिल्ली महिला आयोग द्वारा अलग-अलग इलाकों में चल रहे मसाज सेंटरों में छापे का मामला उठाया। उन्होंने कहा कि मसाज सेंटर के नाम पर इन सेंटरों में गलत काम हो रहे हैं। इसलिए ऐसे मसाज सेंटरों पर अंकुश लगाने के लिए पॉलिसी में बदलाव करने की जरूरत है। उन्होंने MCD अफसरों को मसाज सेंटरों के लिए नई पॉलिसी बनाने की बात कही, जिसमें यह भी शामिल किया जाए किसी भी मसाज सेंटर में क्रॉस जेंडर मसाज की सुविधा न हो।\n297 स्पा/मसाज सेंटर वैध !\nमीटिंग के दौरान साउथ MCD पब्लिक हेल्थ डिपार्टमेंट के अफसरों ने बताया कि चारों जोन को मिलाकर कुल 297 स्पा/मसाज सेंटर चलाने के लिए लाइसेंस है। इसके अलावा साउथ MCD एरिया में जितने भी स्पा/मसाज सेंटर हैं, वह अवैध हैं। 78 मसाज सेंटरों की पहचान की गई है, जिनके पास लाइसेंस नहीं हैं और इन्हें सील किया जाएगा। इसके अलावा भी जिन मसाज सेंटरों के पास लाइसेंस नहीं होगा, उन्हें भी सील किया जाएगा। इसके पहले 66 स्पा/मसाज सेंटर को नोटिस दिया गया था और उन्हें सील भी कर दिया गया है।


संतान प्राप्ति के लिए जरूर कजरी तीज पर पढ़ें ये व्रत कथा, जानें इस दिन कैसे करें पूजा – AB Hindi News\nKajari Teej 2021: पंचाग के अनुसार भादो मास के कृष्ण पक्ष की तृतीय तिथि को कजरी तीज (kajari teej) का व्रत रखा जाता है. ये व्रत सुहागिनें अपने पति की लंबी आयु, संतान प्राप्ति और अखंड सौभाग्यवति होने के लिए रखती हैं. इस साल कजरी तीज 25 अगस्त 2021 (kajari teej 2021 date) को मनाई जा रही है. इस दिन हिंदू महिलाएं निर्जला व्रत रखती हैं और माता पार्वती की पूरे विधि-विधान से पूजा करती हैं. कजरी तीज को सातूड़ी तीज (satudi teej), कजली तीज(kajali teej) और बूढ़ी तीज भी कहा जाता है. इसे भारत के कई राज्यों जैसे उत्तर प्रदेश, राजस्थान, मध्यप्रदेश और बिहार आदि में बड़ी आस्था के साथ मनाया जाता है. इस दिन महिलाएं सोलह श्रंगार करती हैं और पति की लंबी आयु के लिए व्रत रखती हैं. ऐसा माना जाता है कि इस दिन व्रत रखने से भगवान शिव और माता पार्वती सभी मनोकामनाएं पूर्ण करते हैं. इतना ही नहीं, कुवांरी लड़कियां भी कजरी तीज का व्रत रखती हैं. ताकि विवाह में आ रही रुकावटें दूर हो जाएं.\nकजरी तीज व्रत कथा (kajari teej vrat katha)\nकजरी तीज के व्रत के दौरान महिलाएं कजरी तीज पर व्रत कथा जरूर पढ़ें. तभी व्रत पूर्ण माना जाता है. पौराणिक कथा के अनुसार गांव में एक गरीब ब्राह्मण परिवार रहता था. भाद्रपद के महीने में आने वाली तीज पर ब्राह्मण की पत्नी ने कजरी तीज का व्रत रखा और ब्राह्मण से आते हुए सत्तू लेते हुए आने को कहा. पत्नी के सत्तू की मांग सुनते ही ब्राह्मण ने कहा कि मैं सत्तू कहां से लेकर आऊं भाग्यवान. लेकिन पत्नी ने भी ब्राह्मण से जिद्द करते हुए कहा कि मुझे कजरी तीज का व्रत खोलने के लिए सत्तू चाहिए और आप किसी भी कीमत पर सत्तू लेकर आना.\nब्राह्मण पत्नी की बात सुनकर परेशान होता हुआ रात के समय घर से निकल गया. वह सीधे एक साहुकार की दुकान में घुस गया और चने की दाल, घी, शक्कर आदि मिलाकर सवा किलो सत्तू बना लिया. जैसे ही सत्तू बनाकर ब्राह्मण दुकान से बाहर निकल रहा था, तभी खटपट की आवाज सुनकर साहूकार के नौकर आ गए और उसे चोर-चोर करके आवाज लगाने लगे. नौकरों मे ब्राह्मण को पकड़ लिया और साहूकार को बुला लाए.\nब्राह्मण ने साहूकार को बताया कि मैं बहुत गरीब हूं और मेरी पत्नी ने आज तीज का व्रत रखा है. मैं सिर्फ उसी के लिए सवा किलो सत्तू बनाकर लिया है. साहूकार ने नौकरों को ब्राह्मण की तालाशी लेने को बोला. ब्राह्मण के पास सवा किलो सत्तू के अलावा और कुछ नहीं मिला. उधर ब्राह्मण को घर जाने में देर हो रही थी. चांद निकल आया था और पत्नी व्रत खोलने के लिए सत्तू और ब्राह्मण का इंतजार कर रही थी. लेकिन ब्राह्मण की ईमानदारी देखकर साहूकार ने बोला कि मैं आज तुम्हारी पत्नी को अपनी धर्म बहन मानूंगा. सवा किलो सत्तू के साथ-साथ साहूकार ने ब्राह्मण को गहने, मेहंदी, लच्छा और बहुत सारा धन देकर अच्छे से विदा किया. इतना ही नहीं, सबने मिलकर कजली माता की पूजा भी की.\nकजरी तीज पूजा विधि (kajari teej pujan vidhi)\nकजरी तीज के दिन नीमड़ी माता की पूजा की जाती है. इन्हें माता पार्वती का रूप ही माना जाता है. इन दिन महिलाएं सवेरे उठकर स्नान करके साफ कपड़े पहनें और व्रत का संकल्प लें. नीमड़ी माता को भोग लगाने के लिए मालपुआ बनाएं. पूजन के लिए मिट्टी या गाय के गौबर का तालाब बनाएं और उसमें नीम की टहनी डालें. नीमड़ी माता की स्थापना करें. माता के ऊपर चुन्नी रखकर पूजा करें. नीमड़ी माता को मेहंदी, हल्दी, सिंदूर, चूड़ियां, लाल चुनरी, सत्तू और माल पुआ चढ़ाएं. कजरी तीज पर 16 श्रंगार करके निर्जला व्रत रखें. रात को चंद्रमा के दर्शन करके पति के हाथ से व्रत खोलें और व्रत का पारण (kajari teej paran vidhi)करें.\nKarwa Chauth 2021: कार्तिक मास की पूर्णिमा को मनाई जाती है करवा चौथ, जानिए चंद्रोदय का समय और व्रत का महत्व\nSankashti Chaturthi 2021: हर पूजन में पहले क्यों पूजे जाते हैं गणेश जी, जाने इसके पीछे की कहानी


जयपुर को एक्सप्लोर कर चुके हैं और पास ही किसी नई डेस्टिनेशन की तलाश में हैं, तो आपको कुंभलगढ़ के\n> कुंभलगढ़ क़िला: वो क़िला जिसकी दीवार चीन के बाद दुनिया की दूसरी सबसे बड़ी दीवार है\nकुंभलगढ़ क़िला: वो क़िला जिसकी दीवार चीन के बाद दुनिया की दूसरी सबसे बड़ी दीवार है\nजयपुर से कुंभलगढ़ क़िले की दूरी क़रीब 350 किलोमीटर है.\n| 18 shares | 2852 views\nअगर आप जयपुर को एक्सप्लोर कर चुके हैं और इसके आस-पास कोई नई डेस्टिनेशन तलाश रहे हैं तो निराश न हों. आज हम आपके लिए जयपुर के करीब ही स्थित एक ऐसी जगह के बारे में बताने जा रहे हैं जो काफी प्रसिद्ध है. जी हां हम बात कर रहे हैं 'कुंभलगढ़ क़िले' की. अगर आपने अब तक इसके बारे में नहीं सुना है तो आज जान लीजिए.\nकुंभलगढ़ क़िले का इतिहास\nराजस्थान के राजसमंद ज़िले में स्थित ये क़िला अरावली की पहाड़ियों पर बना है. इसका निर्माण मेवाड़ के प्रसिद्ध शासक महाराणा कुंभा ने 15वीं शताब्दी में करवाया था. इस क़िले की दीवार 36 किलोमीटर लंबी है. चीन की दीवार के बाद ये दुनिया की दूसरी सबसे बड़ी दीवार है.\nये भी पढ़ें: ये हैं आगरा के5ऐतिहासिक शिव मंदिर, मान्यता है कि यहां भक्तों की हर मनोकामना पूरी होती है\nइसकी दीवार की चौड़ाई 15 फ़ीट है जिस पर आठ घोड़े आराम से चल सकते हैं. यूनेस्को ने इसे 'विश्व धरोहर स्थल' घोषित कर रखा है. कुंभलगढ़ क़िला मेवाड़ के महान योद्धा महाराणा प्रताप की जन्मस्थली भी है. क़िले की दीवार की परिधि के अंदर 360 मंदिर मौजूद हैं. इनमें से 300 मंदिर जैन धर्म के और बाकी हिंदू धर्म के हैं. इनमें मम्मादेव मंदिर, नीलकंठ महादेव मंदिर, परशुराम मंदिर, वेदी मंदिर बहुत फ़ेमस हैं.\nकुंभलगढ़ वाइल्ड लाइफ़ सेंचुरी\nइस क़िले के पास मौजूद जंगल में आप 'जंगल सफ़ारी' का लुत्फ़ उठा सकते हैं. ये क़रीब 578 वर्ग किलोमीटर में फैला है. यहां तेंदुए के भी दर्शन हो सकते हैं.\nये भी पढ़ें: भारत की इन 21 जग़हों पर बसती है अद्भुत ख़ूबसूरती जहां का एक बार दीदार करना अत्यंत ज़रूरी है\nकुंभलगढ़ के इस महल में एक से बढ़कर एक भित्ति चित्र बने हैं. इसके दो हिस्से हैं मर्दाना महल और जनाना महल. सूर्यास्त के बाद यहां साउंड और लाइट शो भी होता है, जिसके ज़रिये आप इस महल का इतिहास जान सकते हैं.\nजयपुर से कुंभलगढ़ क़िले की दूरी क़रीब 350 किलोमीटर है. यहां आप बस और ट्रेन दोनों से जा सकते हैं. नज़दीकी एयरपोर्ट उदयपुर है जो क़िले से 90 किलोमीटर दूर है. ये क़िला सोमवार से शनिवार सुबह9बजे से लेकर शाम के5बजे तक खुला रहता है.\nइस वीकेंड कुंभलगढ़ का ट्रिप प्लान कर लो.\nजयपुर कुंभलगढ़ किलाट्रैवल


पृष्ठ:मेघदूत का हिन्दी-गद्य में भावार्थ-बोधक अनुवाद.djvu/३४ - विकिस्रोत\nपृष्ठ:मेघदूत का हिन्दी-गद्य में भावार्थ-बोधक अनुवाद.djvu/३४\nजाग पड़ें। थके-माँदे के लिए एकान्त स्थान ही अच्छा होता है। ऐसे स्थान में सुख से सोने को मिलता है। तब तक चमकते चम- कते तेरी प्रियतमा सौदामिनी भी थक जायगी। इस कारण भी तुझे उज्जयिनी में एक रात अवश्य ही ठहरना पड़ेगा । प्रातःकाल होने पर फिर चल देना और यथासम्भव शीघ्र ही अवशिष्ट मार्ग का प्राक्र- मण करना । जिसने अपने मित्र का कोई कार्य कर देने के लिए बीड़ा उठाया है उसे उसकी पूर्ति होने तक कल कहाँ ? उसे अधिक सुस्ताने के लिए समय ही नहीं।\nप्रातःकाल प्रणयी पुरुप वर आवेंगे और अपनी खण्डिता पतनियों के आँसू पोछ कर उनका दुःख दूर करेंगे। उधर भगवान मरीचि- माली भी कमलिनियों के मुख-कमल से ओस के अश्रुओं का परिमा- र्जन करने के लिए लौटेंगे । अतएव, उनकी किरणों के मार्ग को हरगिज़ न रोकना । रोकने से एक तो वे तुझ पर अप्रसन्न होंगे, दूसरे खण्डिताओं तथा कमलिनियों का दुःख दूर होने में भी बाधा पहुँचेगी। समझ गया ?\nउज्जयिनी छोड़ने पर तुझ गम्भीरा नाम की नदी मिलेगी। उसका जल प्रसन्नवा-पूर्ण मन के सदृश निर्मल है। खिले हुए कुमुदरूप सुन्दर नयनां से वह तुझ पर चपल-मछली-रूप कटाक्षों की प्रेरणा करेंगी। अतएव, जब तू उसके जलरूप स्वच्छ हृदय के भीतर अपनी प्रतिबिम्ब-रूप आत्मा का प्रवेश कर देगा तब तुझे वहाँ कुछ देर तक अवश्य ही रहना पड़ेगा। क्योंकि यह सम्भव ही नहीं कि तू उसके कटाक्षों को सफल किये विना ही वहाँ से चल दे। इतनी कठोरता दिखाना-इतना धैर्य धरना-तुझसे होही\n"https://hi.wikisource.org/w/index.php?title=पृष्ठ:मेघदूत_का_हिन्दी-गद्य_में_भावार्थ-बोधक_अनुवाद.djvu/३४&oldid=337366" से लिया गया\nइस पृष्ठ का पिछला बदलाव २८ मई २०२० को ०४:५० बजे हुआ था।


SP marched on foot, police cut challans - Uttar Pradesh Bijnor Common Man Issues News\nएसपी ने फोर्स के साथ शहर में पैदल मार्च किया। नाइट लाकडाउन के चलते बाजार बंद कराया गया। पुलिस ने बिना मास्क के घूमने वालों के चालान किए। एसपी डा. धर्मवीर सिंह ने सोमवार को शाम को शहर में पैदल मार्च किया।\nजेएनएन, बिजनौर। एसपी ने फोर्स के साथ शहर में पैदल मार्च किया। नाइट लाकडाउन के चलते बाजार बंद कराया गया। पुलिस ने बिना मास्क के घूमने वालों के चालान किए। एसपी डा. धर्मवीर सिंह ने सोमवार को शाम को शहर में पैदल मार्च किया। शास्त्री चौक से सिविल लाइन, मुख्य बाजार समेत शहरभर में पैदल मार्च किया। इस दौरान लोगों से कोरोना गाइडलाइन का पालन करने की अपील की गई। सात बजे के बाद बाजार को बंद कराया। पुलिस ने बाजार में घूमकर दुकानें बंद कराई। सायरन बजाकर नाइट क‌र्फ्यू का पालन करने के निर्देश दिए। इस दौरान दिनभर पुलिस ने बिना मास्क के चालान भी काटे। करीब दो लाख का जुर्माना लगाया गया। लोगों को मास्क नहीं पहनने पर कार्रवाई की चेतावनी दी। इस दौरान एसपी सिटी प्रवीण रंजन, सीओ सिटी कुलदीप गुप्ता और शहर कोतवाल राधेश्याम मौजूद रहे।\nपुलिस अफसरों ने गांव में किया पैदल मार्च\nरेहड़। क्षेत्र के ग्राम अमाननगर उर्फ हर्रावाला में शनिवार को बीडीसी पद के उपचुनाव में दो पक्षों के बीच तनाव उत्पन्न हो गया था। इसको लेकर सोमवार को चुनाव परिणाम आने के बाद अफसरों ने गांव में पहुंचकर पैदल मार्च किया।\nसोमवार को अपर पुलिस अधीक्षक (पूर्वी) अनित कुमार, पुलिस क्षेत्राधिकारी सुनीता दहिया, थानाध्यक्ष रेहड़ बिजेंद्र सिंह एवं कोतवाल अफजलगढ़ नरेश कुमार ने स्थानीय पुलिस व पीएसी सहित भारी फोर्स के साथ सर्वप्रथम ग्राम भगतावाला में पैदल मार्च किया। इसके बाद पुलिस अधिकारी फोर्स के साथ दोनों पक्षों के लोगों से अलग-अलग उनके आवास के बाहर मिले और उनसे शांति व्यवस्था बनाए रखने की अपील की। इसके साथ ही दोनों पक्षों के लोगों को चेतावनी भी दी कि यदि उन्होंने कानून का उल्लंघन किया तो उनके विरुद्ध कड़ी कानूनी कार्रवाई अमल में लाई जाएगी। पूर्व ब्लाक प्रमुख प्रदीप कुमार उर्फ बबली एवं जिला पंचायत सदस्य के पति व बीडीसी पद के उपचुनाव में विजयी घोषित हुए शैलेंद्र चौहान से अलग-अलग मिलकर पुलिस अधिकारियों ने कानून व्यवस्था बनाए रखने में सहयोग का आह्वान किया। कहा कि किसी भी समस्या के समाधान अथवा न्याय के लिए कोई भी व्यक्ति निसंकोच कानून का सहारा ले सकता है। यदि किसी ने कानून का उल्लंघन करने की कोशिश की तो उसको किसी भी कीमत पर बख्शा नहीं जाएगा। दोनों पक्षों प्रदीप कुमार उर्फ बबली एवं शैलेंद्र चौहान ने पुलिस को कानून व्यवस्था में सहयोग का भरोसा दिलाते हुए पुलिस से निष्पक्षता के साथ काम करने की उम्मीद जताई।\n# SP marched on foot\n# police cut challans\nइंडियन बैंक पर पुलिस का पहरा, पुलिस ने निकाला फ्लैग मार्च\nएसएचओ पर आरोप लगाने वाले संगठनों ने शुरू किया इंसाफ मार्च


नया साल चॉकलेट प्रेमियों के लिए कुछ डरावनी खबरों से छेड़छाड़ कर रहा है: बिजनेस इनसाइडर के एक लेख के मुताबिक, 2050 तक, जलवायु परिवर्तन कोको संयंत्र के विकास में बाधा उत्पन्न हो सकती है या इसके विलुप्त होने का भी कारण बन सकता है। कोको संयंत्र का बीज चॉकलेट में मुख्य घटक है। लेकिन इससे पहले कि आप दशकों के चॉकलेट बार के स्टॉक स्टाइलिंग शुरू करें, आपको पता होना चाहिए कि वैज्ञानिक पहले से ही संयंत्र को बचाने की कोशिश कर रहे हैं.\nसमस्या की जड़ यह तथ्य है कि चॉकलेट वर्षावन की संकीर्ण पट्टी में लगभग 20 डिग्री उत्तर और भूमध्य रेखा के दक्षिण में बढ़ता है, बिजनेस इनसाइडर बताते हैं। तापमान बढ़ने के साथ ही, कोको उत्पादकों को अपनी फसलों को स्थानांतरित करना होगा – जो मुश्किल है, क्योंकि अधिकतर इलाके वन्यजीवन के लिए संरक्षित हैं। दूसरा विकल्प बदलते परिवेश में बढ़ते पौधों को शुरू करना है.\nऔर यही वह जगह है जहां वैज्ञानिक आते हैं। बर्कले में कैलिफ़ोर्निया विश्वविद्यालय के शोधकर्ता एक कोको संयंत्र विकसित करने के लिए काम कर रहे हैं जो गर्म और ड्रायर मौसम का सामना करने में सक्षम है। और उनके पास ऐसी कंपनी से वित्तीय सहायता है जिसका चॉकलेट के अस्तित्व में गंभीर व्यापारिक रुचि है: मंगल, स्नकर्स, एम एंड एम, डोव और अन्य चॉकलेट उत्पादों के निर्माता.\nचॉकलेट खाने से आपके दिल के लिए अच्छा होता है: तथ्य या मिथक?\nयह जलवायु परिवर्तन के संबंध में पहली बार चॉकलेट खबरों में नहीं रहा है। पिछले साल देर से, कई दुकानों ने बताया कि ग्लोबल वार्मिंग चॉकलेट स्वाद को बेहतर बना सकती है। माना जाता है कि एनपीआर के द सॉल्ट द्वारा रजत अस्तर को हटा दिया गया था, जहां सिमरन सेठी ने इस तथ्य को रेखांकित किया था कि जलवायु परिवर्तन लगभग कोको के उपज को प्रभावित करेगा लेकिन बेहतर स्वाद चॉकलेट बनाने के लिए काफी संभावना नहीं है – जब तक कि आप वास्तव में कड़वा और अस्थिर स्वाद पसंद नहीं करते.


US President Joe Biden का सुरक्षा घेरा तोड़कर कीड़े ने किया 'हमला', धरी रह गई कड़ी सुरक्षा; देखें Video - Paryavaranpost\nअभी हाल ही में एक खबर आई थी कि अमेरिका में एक खास तरह के कीट यानी किड़ा 17 सालों बाद जमीन के नीचे से निकल रहे हैं. अब ये कीड़े एक बार फिर से चर्चा में हैं..क्योंकि इन कीटों ने अब अमेरिकी राष्ट्रपति जो बाइडेन पर भी हमला कर दिया. राष्ट्रपति जो बाइडेन की पहली विदेश यात्रा में इन किड़ों ने खलल डालने का काम किया है. यही नहीं ये किड़े सभी सुरक्षा घेरे को तोड़ते हुए बाइडेन के पास तक पहुंच गए.\nदरअसल, बाइडेन जब बुधवार को अपनी पहली विदेश यात्रा के लिए ज्वाइंट बेस एंड्रयूज पहुंचे, उस दौरान वायुसेना के अधिकारियों के साथ बातचीत करते वक्त एक किट उनकी गर्दन के पीछे आकर बैठ गया था, जिसके बाद अमेरिकी राष्ट्रपति ने उसे अपने हाथों से हटाया. इसका वीडियो भी सोशल मीडिया पर काफी वायरल हो रहा है.\nइस घटना के बाद बाइडन ने वहां मौजूद पत्रकारों से भी कहा कि ‘‘ आप लोग भी सिकाडा से सावधान रहें. अभी एक मेरे ऊपर आकर बैठ गया था.यहां आपको ये भी बता दें कि बाइडेन की पहली विदेश यात्रा के लिए दर्जनों पत्रकार उनके साथ यूनाइटेड किंगडम जा रहे थे.\nइन पत्रकारों के चार्टर्ड प्लेन को भी सिकाडा कीड़ों ने अपना शिकार बनाया और इसके कारण इस प्लेन को7घंटों के बाद चलाया जा सका था. कहा जा रहा है कि ये कीड़े प्लेन के इंजन में घुस गए थे जिसके चलते इस फ्लाइट के टाइम को काफी आगे बढ़ाना पड़ा. बता दें कि प्रेस के विमान का इंतजाम व्हाइट हाउस की सहायता से किया जाता है और पत्रकारों को उनके खर्च पर ले जाया जाता है.\nगौरतलब है कि वाशिंगटन डी.सी. क्षेत्र अमेरिका के उन कई हिस्सों में से एक है, जो सिकाडा के झुंड से प्रभावित है. ये सिकाडा कीड़े धीरे-धीरे अमेरिका के 15 राज्यों में उभर रहे हैं. इससे पहले सिकाडा साल 2004 में बाहर आए थे और अब 17 सालों बाद ये फिर से बाहर आए है.\n← 10 June 2021: Today’s Top Most 10 Environmental News।Weather news in India।Latest News Update\nरंग ला रही खेती के जरिए पर्यावरण बचाने और कमाने की मुहिम →\nभुखमरी से बुरी तरह से जूझ रहे हैं ये5देश, एक वक़्त खाना भी है मुश्किल\nOctober 21, 2020 Anamika Pritam Comments Off on भुखमरी से बुरी तरह से जूझ रहे हैं ये5देश, एक वक़्त खाना भी है मुश्किल


RSS प्रमुख मोहन भागवत को झंडा फहराने से रोकने वाली कलेक्टर का ट्रांसफर - mohan bhagwat collector rss flag hoisting palakkad - AajTak\nकलेक्टर की ट्रांसफर पर केरल सरकार ने कहा कि यह एक रूटीन ट्रांसफर है, सिर्फ उनका ही नहीं बल्कि4अन्य कलेक्टरों का भी ट्रांसफर हुआ है. सुरेश बाबू को पल्लकड़ का नया कलेक्टर नियुक्त किया गया है.\nकलेक्टर का हुआ ट्रांसफर\n(अपडेटेड 17 अगस्त 2017, 1:18 PM IST)\nकेरल के पल्लकड़ में स्वतंत्रता दिवस के अवसर पर राष्ट्रीय स्वयंसेवक संघ के प्रमुख मोहन भागवत के ध्वजारोहण करने पर रोक लगाने वालीं कलेक्टर का ट्रांसफर कर दिया गया है. पल्लकड़ की कलेक्टर पी. मेरीकुथी ने आदेश दिया था कि कोई भी राजनीतिक व्यक्ति स्कूल में ध्वजारोहण नहीं कर सकता है. हालांकि, उनकी रोक के बावजूद भी मोहन भागवत ने ध्वजारोहण किया था.\nमोहन भागवत के तिरंगा फहराने के बाद मेरीकुथी ने सरकार को दी गई रिपोर्ट में कहा था कि मोहन भागवत पर केस दर्ज होना चाहिए. उन्होंने पुलिस को इसके निर्देश भी दे दिए थे. हालांकि आरएसएस ने भागवत का बचाव करते हुए कहा कि स्कूल प्रशासन की मर्जी के बाद ही उन्होंने ऐसा किया था. कलेक्टर का आदेश था कि स्कूल में केवल उससे जुड़ा व्यक्ति या फिर कोई चुना ही व्यक्ति ही झंडा फहराए.\nमोहन भागवत बोले-देश को विश्व गुरु बनाना चाहता है RSS\nराष्ट्रपति चुनाव: मुलाकातों का दौर जारी, प्रणब मुखर्जी से मिले भागवत


6 Common Causes And Symptoms of Tooth Decay And Tips for Good Dental Health by Dentist in hindi | दांतों में सड़न का कारण, लक्षण और बचाव के लिए एक्सपर्ट की टिप्स | onlymyhealth\nविविधWritten by: Meena PrajapatiPublished at: Feb 09, 2021\nआजकल दांतों में सड़न एक आम समस्या बन गई है। बच्चे, जवान और बुजुर्ग सभी इस परेशानी से जूझ रहे हैं। तो वहीं देखने वाली बात यह भी है कि ज्यादातर लोग दांतों की समस्या को नजरअंदाज करते हैं। यही वजह है कि दांतों की परेशानी के प्रति जागरुक करने के लिए यूएस में हर साल नौ फरवरी को नैशनल टूथएक डे (National Toothache day) मनाया जाता है। मुंबई के गवर्नमेंट डेंटल हॉस्पिटल में डेंटिस्ट जयसिंह देशमुख का कहना है कि दांतों की परेशानी किसी की मौत का भी कारण बन सकती है। इसलिए इसे नजरअंदाज करने के बजाए इसके इलाज पर ध्यान देना जरूरी है। आज नेशनल टूथएक डे पर दांतों में सड़न का प्रमुख कारण, लक्षण और इलाज जानने के लिए हमने बात की डेंटिस्ट जयसिंह देशमुख से। उनके मुताबिक, दांतों में सड़न (Tooth decay) एक गंभीर परेशानी है, जो आपके चेहरे की खूबसूरती से लेकर आपका आत्मविश्वास तक छीन लेती है। सबसे दुखदायी बात यह है कि इस सड़न का पता एक दिन में नहीं चलता है। यह धीरे-धीरे सामने आती है। डॉक्टर ने विस्तार से दांतों में सड़न के कारण, लक्षण और उपचार के बारे में बताया।\nक्यों होती है दांतों में सड़न (Causes of Tooth Decay)\nडॉ. देशमुख ने दांतों में सड़न के लिए हर उम्र के लिए अलग कारण बताए हैं। इन कारणों को निम्न तरीकों से समझ सकते हैं।\n1. बच्चों के दांतों में सड़न\nडॉ. देशमुख का कहना है कि दांतों में सड़न की समस्या छोटे बच्चों को दांतों से शुरू होती है। शिशुओं को मां का दूध या बोतल का दूध पिलाया जाता है। जब उन बच्चों को दांत आते हैं उस समय वे इतने कोमल होते हैं कि दांतों पर ब्रश नहीं चलाया जा सकता, इसलिए बिना दांत साफ किए बच्चे को छोड़ दिया जाता है। लेकिन डॉक्टर देशमुख का कहना है कि छोटे बच्चों के दांतों में सड़न तब होती है जब उनके मुंह में पूरी रात दूध की बोतल डाल कर रखी जाती है। उस दूध से कैमिकल रिएक्शन तैयार होता है जिससे कैविटी यानी कीड़ा लगने लग जाता है। धीरे-धीरे यह एसिडिक रिएक्शन दांतों के अंदर की ओर जाता है और सड़न का क्षेत्र बढ़ता चला जाता है।\n2. जवानों के दांतों में सड़न\nजब बच्चे बड़े होते हैं तब उनके नए दांत निकलते हैं। बड़े होने पर वे ऐसे खाद्य पदार्थ खाते हैं जो दांतों में चिपक जाते हैं। सड़न का प्रमुख कारण ऐसे खाद्य पदार्थ हैं जिनमें कार्बोहाइड्रेट ज्यादा होता है। जैसे ब्रेड, अनाज, कैंडी, सोडा, फल आदि। हमारे मुंह में ओरल बैक्टीरिया होते हैं जो खाने को पचाने में मदद करते हैं। और उन्हें एसिड में बदल देते हैं। एसिड दांतों के इनैमल को खत्म कर देता है। जिससे दांत सड़ने लग जाते हैं। इसे ही कैविटिज कहते हैं। डॉ. देशमुख का कहना है कि आजकल के बच्चे जंक फूड ज्यादा खाते हैं जो दांतों में सट कर बैठता है। जिससे मार्कोऑर्गनिइज्म को जीने के लिए जगह मिल जाती है। फिर माइक्रोऑर्गनिइज्म उस पर तेजी से काम करना शुरू करता है।\n3. बुजुर्गों के दांतों सड़न\nबुजुर्गों के दांतों पर अंदर की ओर एक मोटी पीले रंग की परत होती है जिसे डॉक्टरी भाषा में कॅलक्युलस कहा जाता है। वो लेयर सालों साल खाद्य पदार्थों के जमा होने से बनी है। वह पत्थर जैसी बन जाती है। उस कैल्कुलट की वजह से मसूड़े सूज जाते हैं। या फिर मसूड़े दांतों को छोड़ देते हैं। जो लोग तंबाकू, गुटखा या सिगरेट पीते हैं उनकी भी यही हालत होती है। 40 की उम्र के बाद उनके आगे के दांत हिलने लग जाते हैं। फिर गिर जाते हैं।\n4. आनुवांशिक कारण\nडॉ. देशमुख ने बताया कि उन लोगों को भी दांतों में सड़न की समस्या होती है जिनके परिवार में यह परेशानी पहले कभी रही हो, जिससे आनुवांशिक कारण माना जाता है।\n5. बदलता लाइस्टाइल\nफास्ट फूड वाले लाइफस्टाइल में सेहतमंद खाना तो मना है। ऐसे में लोग ज्यादातर जंक फूड का इस्तेमाल करते हैं। डॉ. देशमुख ने बताया कि गांवों में दांतों में सड़न कम देखने को मिलती है। क्योंकि उनका लाइफस्टाइल बहुत सरल होता है।\nजो लोग डायबिटीज यानी मधुमेह के मरीज होते हैं उन्हें भी दांतों में सड़न की समस्या जल्दी देखनी पड़ती है।\nदांतों में सड़न के शुरुआती लक्षण (Symptoms of Tooth Decay)\nदांतों का रंग बदलना और कीड़ा लगना\nदांतों में सड़न सीधे तौर पर दिखाई नहीं देती। यह समस्या धीरे-धीरे होती है। दांतों में सबसे पहले कीड़ा लगता है। फिर यह कीड़ा सफेद रंग के दांत के ऊपर सफेद लेयर बनाता है जिससे सफेद दांत के ऊपर सफेद रंग दिखता नहीं है। माइक्रोऑर्गनिइज्म धीरे-धीरे दांतों के ऊपर सफेद रंग फिर ब्राउन फिर काला रंग बनाते हैं। तब लोगों को समझ आता है कि दांतों में कीड़ा लग गया है। दांत में कीड़े ने जो गड्ढा बनाया है वह दांत में फंस जाता है फिर सड़न शुरू हो जाती है। लोग दांत में दर्द से राहत पाने के लिए फौरी तौर पर लौंग रख लेते हैं उससे परेशानी थोड़ी देर के लिए ठीक होती लेकिन कुछ दिनों बाद फिर शुरू हो जाती है। जिससे परेशानी बढ़ती जाती है।\nदांतों में ठंडा गर्म लगने पर दर्द\nमरीज के दांत में कीड़ा लगने का सबसे प्रमुख लक्षण है कि सबसे पहले मरीज को दांतों में ठंडा, गर्म लगेगा। क्योंकि मरीज जो भी खा या पी रहा है वह सीधे नसों तक चला जाता है। इसके अलावा मीठा खाने से भी दांतों में दर्द होता है। यह दांतों में सड़न के शुरूआती लक्षण हैं।\nदांतों की सड़न से ऐसे बचें (Tips For Good Dental Health)\nबहुत से लोगों को दिन में तीन से चार बार मीठा खाने की आदत होती है। या फिर खाना खाने के बाद मीठा खाते हैं, लेकिन डॉक्टर देशमुख का कहना है कि जो लोग ज्यादा मीठा खाते हैं वे उसे कम करें। खाने के बीच में मीठा खाएं। खाना खाने के बाद नहीं। क्योंकि उसके बाद हम ब्रश नहीं करते। अगर मीठा खाने की ज्यादा इच्छा है तो उसकी जगह च्विंग चबा सकते हैं। लेकिन शुगर कम करना है। मीठे में शुगर होता है जिसे कैमिकल भाषा में सुक्रोज कहा जाता है। सुक्रोज दांत सड़ाने वाले कीड़े को पनपने में तेजी से काम करता है।\nबच्चों के दांत साफ करें\nछोटे बच्चे जिनके दांतों पर ब्रश नहीं कर सकते उनके दांतों और मसूडो़ं को ऊंगलियों से साफ करें। ऊंगलियों से दांतों की मसाज करें।\nजब भी दांत की कोई परेशानी होती है तब डॉक्टर अक्सर कहते हैं कि दिन में दो बार ब्रश किया करो। लेकिन देखा जाता है कि या तो लोग ब्रश करने का सही तरीका नहीं जानते हैं या ब्रश करना ही नजरअंदाज कर देते हैं। डॉ देशमुख का कहना है कि सुबह का ब्रश हो या न हो पर रात का ब्रश बहुत जरूरी है। क्योंकि रात को हम खाना खाने के बाद सो जाते हैं जिससे माइक्रोऑर्गनिइज्म को काम करने के लिए बहुत समय मिल जाता है। जिससे सड़न होती है।\nइसे भी पढ़ें: रोज दांतों को ठीक से ब्रश नहीं करते हैं तो आपको हो सकती हैं ये5बीमारियां, रहें सावधान\nब्रशिंग टेक्नीक का ध्यान रखें\nजिस इंसान को जो दिक्कत है उस दिक्कत के लिए अलग ब्रशिंग टेक्नीक है उसके बारे में अपने डॉक्टर से जानकारी लें। और उस टेक्नीक को अपनाएं।\nमाउथवॉश का इस्तेमाल करें। अगर मुंह से दुर्गंध आती है तो माउथवॉश माइक्रोऑर्गनिइज्म को मार देता है और उनका रिप्रोडक्शन नहीं होने देता। आधे घंटे के लिए माउथवॉश काम करता है। इसलिए दिन में तीन बार माउथवॉश से कुल्ला कर लें।\nजब बच्चे बड़े होते हैं तब जंक फूड खाते हैं, जिससे जल्दी कीड़े बनते हैं। उसकी जगह पर अगर गाजर या खीरा खाया तो यह दांत में जमा खाना पेट के अंदर ले जाते हैं। जिससे दांतों में कीड़ा नहीं लगता। इसके अलावा अपनी डाइट में सलाद को शामिल करें।\nहर छह महीने में दांत करें साफ\nजो लोग स्मोकिंग करते हैं उनके दांतों को कोई नहीं बचा सकता, लेकिन गुटखा वाले अगर गुटखा कम करें और हर छह महीने बाद दांत साफ कर लें तो उनके मसूड़े स्वस्थ हो जाएंगे और फिर दांतों को पकड़ लेंगे। तभी उनके दांत हिलना बंद हो सकते हैं।\nजिन लोगों को दांतों में सेंसटिविटी हो रही है उन्हें उसे नजरअंदाज नहीं करना चाहिए और डॉक्टर के पास जाना चाहिए। जिस जगह कीड़ा लगा है डॉक्टर उस खाली जगह को सीमेंट से भर देंगे और दांत पहले जैसा हो जाएगा।\nदांतों में सड़न के कई कारण हो सकते हैं, लेकिन प्रमुख कारण मुंह की ठीक से साफ-सफाई न करना है। जो खाना हम खा रहे हैं उसके बाद अगर ठीक से ब्रश कर लें या कुल्ला कर लें तो दांतों को सड़ाने वाले कीड़े पैदा नहीं होंगे और दांतों में सड़न नहीं होगी।


Online Education | ऑनलाइन पढ़ाई : अभिभावक बच्चों के भविष्य को लेकर चिंतित | Navabharat (नवभारत)\nPublished: November 16, 2021 11:36 PM\nOnline Educationऑनलाइन पढ़ाई : अभिभावक बच्चों के भविष्य को लेकर चिंतित\nअधिकारियों के पास नहीं मॉनिटरिंग का समय\n2 साल से बंद हैं प्राइमरी स्कूल, कब खुलेंगे पता नहीं\nनागपुर. शहर में जिन अभिभावकों के बच्चे प्राइमरी कक्षाओं में पढ़ रहे हैं वे बेहद परेशान हैं. खासकर कक्षा पहली से लेकर कक्षा 7वीं तक के बच्चों की पढ़ाई की हालत नाजुक है. वे महीने में चंद दिन ऑनलाइन पढ़ाई की खुराक तो ले रहे हैं लेकिन इससे उनके टैलेंट की सेहत पर कोई असर दिखाई नहीं दे रहा है. इसका कारण सिस्टम की मॉनिटरिंग के लिए शिक्षा के विभाग के पास समय का न होना है. उसने सभी बच्चों के भविष्य की नौका ऐसे शिक्षकों को पार करने की जिम्मेदारी दे दी जिन्हें खुद की मंजिल का पता नहीं है.\nइस भयावह स्थिति ने अभिभावकों का ब्लड प्रेशर बढ़ा दिया है. उनके सामने गंभीर संकट पैदा हो गया है. सरकार प्राइमरी स्कूल खोल नहीं रही. ऑनलाइन कक्षाओं से पढ़ाई का चलन फ्लॉप हो गया है. निजी स्कूलों ने जहां इस सिस्टम को फीस वसूली का साधन बना रखा है वहीं यह व्यवस्था सरकारी शिक्षकों के लिए काम न करने का बहाना बन गई है. दोनों ही हालात में नुकसान छात्र को उठाना पड़ रहा है. इस मामले में अभिभावकों ने सरकार से प्राइमरी स्कूल खोलने की मांग भी की लेकिन फिलहाल उनकी कोई सुनवाई नहीं हो पाई है.\nक्यों जरूरी हैं प्राइमरी स्कूल\nकिसी भी बच्चे के लिए प्राइमरी शिक्षा बेहद जरूरी होती है. यह शिक्षा ऑफलाइन कक्षाओं में ही बेहतर तरीके से दी जा सकती है क्योंकि स्कूल में जब बच्चा पढ़ने के लिए जाता है तो वह घर से मन बनाकर जाता है. साथ ही वह कक्षा में अपने विषय को ध्यान से पढ़ सकता है. विषय से जुड़ी किसी भी उलझन को टीचर के माध्यम से समझ सकता है. ऑनलाइन कक्षाओं में बच्चा पढ़ने के लिए कक्षा में शामिल तो होता है लेकिन ऑफलाइन की तुलना में यह क्लास उसकी समझ से बाहर चली जाती है. टीचर भी बच्चों को समझ नहीं पाते, साथ ही बच्चा भी ड्यूटी पूरी करता है. इसलिए प्राइमरी स्कूल खुलना बेहद जरूरी है.\nस्कूल शिक्षा विभाग ने भले ऑनलाइन स्टडी को मंजूरी दे दी है लेकिन उसकी मॉनिटरिंग करना भूल गया है. इस पद्धति से बच्चों को क्या लाभ हुआ है? इसका कोई सटीक डेटा सरकार के पास उपलब्ध नहीं है लेकिन इन ऑनलाइन कक्षाओं के कारण बच्चों की जीवनशैली अनियमित हो गई है. उनकी याद करने की क्षमता पर भी बुरा असर पड़ा है. इस बात के प्रमाण अभिभावक चीख-चीख कर दे रहे हैं. वे सवाल पूछ रहे हैं कि आखिर छोटे बच्चों के स्कूल क्यों नहीं खोले जा रहे हैं? लेकिन सरकार और विभाग ने मौन धारण कर रखा है. इससे अभिभावक बेहद निराश हैं. फिलहाल उन्हें अपनी इस समस्या का समाधान होता नहीं दिख रहा है.\nपढ़ाई पर कोई असर नहीं\nप्राइमरी कक्षाओं में ऑनलाइन पढ़ाई ने छात्रों का बहुत नुकसान किया है. इस सिस्टम ने सिर्फ अभिभावकों की जेबें ढीली की हैं. बच्चों की पढ़ाई पर इसका कोई असर नहीं पड़ा है. सरकार को चाहिए कि अब बच्चों के स्कूल खोल दें.-अनूप भार्गव, अभिभावक\nऑफलाइन कक्षाएं शुरू हों\nऑनलाइन कक्षाओं का बच्चों पर क्या सकारात्मक प्रभाव पड़ा ऐसा कोई डेटा शिक्षा विभाग के पास नहीं. अधिकारियों को पता है कि यह सिस्टम फेल है. फिर भी सरकार स्कूल खोलकर ऑफलाइन कक्षाएं शुरू नहीं कर रही. – आकाश सक्सेना, अभिभावक\nघर बैठे चला रहे नौकरी\nऑनलाइन सिस्टम से सिर्फ आईटी कंपनियों के साथ निजी स्कूलों को लाभ है. वहीं कुछ सरकारी टीचरों की दो साल घर बैठे नौकरी चल गई लेकिन बच्चे पढ़ाई में पिछड़ गए हैं. वे अब मेहनत नहीं करना चाहते. ये बहुत खतरनाक स्थिति है.- पुष्पेन्द्र झा, अभिभावक


अखिल भारतीय फिल्म 'मार्क एंटनी' में विशाल और एसजे सूर्या की भूमिकाओं का खुलासा! - JRNews\nHome/ENTERTAINMENT/अखिल भारतीय फिल्म 'मार्क एंटनी' में विशाल और एसजे सूर्या की भूमिकाओं का खुलासा!\n-भारतीय फिल्म में विशाल और एसजे सूर्या मुख्य भूमिका में हैं। प्रतिभाशाली अभिनेताओं ने बहुभाषी परियोजना ‘मार्क एंटनी’ के लिए निर्देशक अधिक रविचंद्रन के साथ मिलकर काम किया।\nपहले, ऐसी अफवाहें थीं कि फिल्म निर्माण के मुद्दों के कारण स्थगित कर दी गई थी, लेकिन हमने स्पष्ट किया कि फिल्म अभी भी जारी है और शूटिंग मई 2022 में शुरू करने की योजना है। अब, नवीनतम हम सुनते हैं कि विशाल और एसजे सूर्या दोनों इस अनाम उद्यम में दोहरी भूमिका निभाएंगे। ‘मार्क एंटनी’ में जीवी प्रकाश कुमार ने संगीत दिया है।\nरिपोर्ट्स के मुताबिक, ‘मार्क एंटनी ‘ को एक पीरियड फंतासी फिल्म के रूप में जाना जाता है जिसमें एक्शन की बहुत गुंजाइश है। कहा जाता है कि कहानी दो टाइमलाइन में हो रही है: पीरियड टाइमलाइन और वर्तमान टाइमलाइन एसएस राजामौली की ‘मावीरन/मगधीरा’ के समान। ऐसे में बताया जा रहा है कि कई सपोर्टिंग कास्ट डबल एक्शन में नजर आएंगे।\nमिनी स्टूडियो के बैनर तले एस विनोद कुमार द्वारा निर्मित, सूत्रों का कहना है कि कहानी में एक गैंगस्टर पृष्ठभूमि भी होगी। प्रोडक्शन टीम कास्ट और क्रू को फाइनल करने की प्रक्रिया में है। शीर्षक के साथ परियोजना पर अधिक विवरण जल्द ही निर्माताओं द्वारा प्रकट किए जाने की उम्मीद है।\n83: Ranveer Singh starrer will finally release on OTT on THIS DATE; here’s why it was delayed [EXCLUSIVE]\nDECODED: Designer Sabyasachi dishes out details about Katrina Kaif and Vicky Kaushal’s dreamy wedding outfits\nपंजाब पर स्वास्थ्य आदमी-न का साया:22 दिन में 82 करोड़ की-शराब और 17. आयोग ने चौकसी


Floods in northern part of bihar so far 127 deaths 82 lakh people affected - बिहार का उत्तरी हिस्सा बाढ़ से बेहाल, अब तक 127 की मौत 82 लाख लोग प्रभावित\nपटना: बिहार का उत्तरी हिस्सा पिछले करीब एक पखवाड़े से बाढ़ से बेहाल है. कई सड़कें पानी से लबालब भरी हैं तो खेत जलमग्न हो गए हैं. घरों के भीतर पानी बह रहा है तो बाजार और गलियां बंद हैं. बाढ़ प्रभावित क्षेत्रों के लोग या तो ऊचें स्थानों पर शरण लिए हुए हैं या फिर अपने घरों में ‘कैद’ होकर रह गए हैं. राज्य में कई प्रमुख नदियां अभी भी खतरे के निशान से उपर बह रही है. इस बीच, बिहार के मुख्यमंत्री बाढ़ से उपजी स्थिति की समीक्षा कर रहे हैं.\nबिहार के आपदा प्रबंधन विभाग के एक अधिकारी ने शनिवार को बताया कि बिहार के 13 जिले शिवहर, सीतामढी, मुजफ्फरपुर, पूर्वी चंपारण, मधुबनी, दरभंगा, सहरसा, सुपौल, किशनगंज, अररिया, पूर्णिया, कटिहार और पश्चिम चंपारण में अब तक बाढ़ से 127 लोगों की मौत हो चुकी है, जबकि 82 लाख 83 हजार से ज्यादा लोग प्रभावित हुए हैं. जल संसाधान विभाग के प्रवक्ता अरविंद कुमार ने बताया कि कोसी के जलस्तर में वीरपुर बैराज के पास शुक्रवार की तुलना में शनिवार को कमी आई है परंतु बागमती, बूढ़ी गंडक, कमला बलान, अधवारा समूह की नदियां, खिरोई तथा महानंदा राज्य के विभिन्न स्थानों पर खतरे के निशान से ऊपर बह रही हैं.\nइधर, कोसी के जलस्तर पर भले ही कमी हो परंतु कोसी की तेज धारा से सुपौल जिले के कई गांवों में कटाव का खतरा उत्पन्न हो गया है. कटाव के डर से लोग घर छोड़ रहे हैं. कटिहार, सुपौल और अररिया सहित अन्य जिलों में बाढ़ की हालत गंभीर बनी हुई है. पश्चिम चंपारण में लौरिया-नरकटियागंज पथ डायवर्जन टूट जाने से आवगमन ठप्प है. कटिहार की कई सड़कों पर पानी आ जाने के कारण आवागमन ठप्प है. नेपाल से फिर पानी छोड़े जाने के कारण बागमती नदी के साथ कमला नदी में फिर से जलस्तर बढ़ने की आशंका है. इसको लेकर दरभंगा में जिला प्रशासन के जिलाधिकारी ने स्थिति को क्रिटिकल मानते हुए लोगों को सावधान किया है तथा सभी सरकारी स्कूलों को बंद करने का आदेश दिया है.


केंद्र के खिलाफ कांग्रेस का प्रदर्शन आज, चार किसानों ने की सुसाइड की कोशिश पढ़ें\nकेंद्र के खिलाफ कांग्रेस का प्रदर्शन आज, चार किसानों ने की सुसाइड की कोशिश पढ़ें आज की 10 बड़ी खबरें\nNewsNशा (Supriya)June 16, 2022- 8:18 AM\n18 जुलाई को होने वाले राष्ट्रपति चुनाव को लेकर सियासी गहमागहमी जारी है। विपक्षी दलों से लेकर भारतीय जनता पार्टी की अगुवाई में NDA भी उम्मीदवार की तलाश कर रहा है। इधर, अदालती मोर्चे पर भी आज बड़ा दिन है। उत्तर प्रदेश में जारी बुलडोजर प्रक्रिया को लेकर जमीयत उलेमा-ए-हिंद की याचिका पर आज सुप्रीम कोर्ट में सुनवाई होने जा रही है।\n1-कर्नाटक: चार किसानों ने की सुसाइड की कोशिश, भाजपा नेता पर लगाए गंभीर आरोप\nकर्नाटक से एक ऐसा मामला सामने आया है जहां चार किसानों ने सुसाइड करने का प्रयास किया है। यह तब हुआ जब हावेरी में चार किसानों ने कीटनाशक खाकर सुसाइड करने की कोशिश की। इतना ही नहीं इन सभी का आरोप है कि भाजपा विधायक ने उनसे जमीन में हिस्सा मांगकर परेशान किया है। इसी के चलते उन्होंने ऐसा किया है।दरअसल, यह घटना उत्तरी कर्नाटक के हावेरी का है। इंडिया टुडे की एक रिपोर्ट के मुताबिक यह मामला जमीन विवाद से जुड़ा है। सरकार की तरफ से एक स्कीम के तहत किसानों को जमीन आवंटित की गई थी। आरोप है कि कुछ किसानों को जो जमीन दी गई उसमें से भाजपा विधायक नेहरू ओलेकर कुछ हिस्सा मांग रहे थे। आरोप है कि विधायक हर किसान से बहुत कम दामों में5गुंठा जमीन की डिमांड कर रहे थे।\n2-दिल्ली-NCR में देर रात हुई झमाझम बारिश, जानिए कैसा रहेगा आपके यहां का मौसम\nआखिरकार धीरे-धीरे मानसून दस्तक दे रहा है और इसी कड़ी में राष्ट्रीय राजधानी दिल्ली समेत कई इलाकों में झमाझम बारिश हुई है। इस बारिश के चलते भीषण गर्मी और लू का सामना कर रहे दिल्ली-एनसीआर के लोगों के लिए राहत की खबर आई है। बारिश के बाद दिल्ली-एनसीआर में मौसम का मिजाज बदल गया है। इसके अलावा आसपास के कई अन्य हिस्सों में भी बारिश की खबर है।बुधवार-बृहस्पतिवार की रात्रि को दिल्ली-एनसीआर के कई इलाकों में बारिश हुई। इसके साथ प्री-मानसून की बारिश की शुरुआत हो गई है। एएनआई ने बारिश के कुछ वीडियोज और तस्वीरें भी पोस्ट की हैं जिनमें दिख रहा है अच्छी बारिश हुई है। बताया गया कि रात करीब 11 बजे बारिश शुरू हुई जो रात तीन बजे तक होती रही। लगातार बारिश और तेज हवाओं के कारण दिल्ली-एनसीआर के कई इलाकों में बिजली भी गुल हो गई।\n3-भाजपा के लिए अभी भी चिंता का सबब है राजस्थान, नितिन गडकरी को मिल सकती है वसुंधरा राजे को मनाने की जिम्मेदारी\nदेश के विभिन्न हिस्सों में विधानसभा और उसके बाद राज्यसभा चुनाव में मिली सफलता से भाजपा उत्साहित है। लेकिन राजस्थान को लेकर चिंता बरकरार है। राजस्थान में अगले साल विधानसभा चुनाव होने हैं। ऐसे में भाजपा नेतृत्व जल्दी ही राज्य में किसी वरिष्ठ नेता को बतौर चुनाव प्रभारी की कमान सौंप सकता है। माना जा रहा है कि पूर्व राष्ट्रीय अध्यक्ष नितिन गडकरी या कोई और प्रभावी नेता राजस्थान की कमान संभाल सकते हैं।राजस्थान में वसुंधरा राजे समर्थक और विरोधी खेमों में बंटी पार्टी केंद्र की लगातार कोशिशों के बावजूद एकजुट नहीं दिख पा रही है। केंद्रीय नेतृत्व सामूहिक नेतृत्व में चुनाव मैदान में जाने की तैयारी में है, लेकिन एक धड़ा वसुंधरा के चेहरे को आगे रखने का दबाव बनाए हुए है। केंद्रीय नेतृत्व ने पिछले माह जयपुर में राष्ट्रीय पदाधिकारियों की बैठक कर नेताओं को एकजुट कर सामूहिक नेतृत्व में आगे बढ़ाने की पहल की थी। पार्टी अध्यक्ष जेपी नड्डा ने साफ संकेत दिए थे कि विधानसभा चुनाव में पार्टी सामूहिक नेतृत्व में चुनाव मैदान में जाएगी। इसके बावजूद खेमेबाजी कम नहीं होती दिख रही है।\n4-22 घंटे की पूछताछ से थक गए राहुल गांधी? मांगा एक दिन का ब्रेक, ED के सवाल अभी बाकी\nनेशनल हेराल्ड अखबार से जुड़े एक कथित मनी लॉन्ड्रिंग मामले में बुधवार को लगातार तीसरे दिन नौ घंटे से अधिक की पूछताछ के बाद देर रात कांग्रेस पार्टी के पूर्व अध्यक्ष राहुल गांधी प्रवर्तन निदेशालय (ED) के कार्यालय से बाहर निकले। एनडीटीवी की एक रिपोर्ट के मुताबिक, सूत्रों ने कहा कि शुक्रवार को उनसे फिर से पूछताछ की जाएगी। यह ब्रेक राहुल ने खुद जांच एजेंसी से मांगा था। सूत्रों ने यह भी कहा कि जांच एजेंसी उनकी पूछताछ का एक ऑडियो और एक वीडियो संस्करण रिकॉर्ड कर रही है। बयान को बाद में टाइप किया जाता है। राहुल गांधी और जांच अधिकारी द्वारा उसपर हस्ताक्षर किए जाते हैं।\n5-यूपी में दिखने लगा डीजल-पेट्रोल का संकट, उत्तराखंड में भी बढ़ी परेशानी\nदेश में कोरना महामारी के बाद बढ़ी औद्योगिक गतिविधियों के चलते देश में पेट्रोल और डीजल की किल्लत होनी शुरू हो गई है। विशेषज्ञों के मुताबिक ऐसे हालात दुनियाभर में बन रहे हैं। हालांकि भारत में रिफाइनरी क्षमता से ज्यादा मांग हो जाने की वजह से परिस्थितियां बिगड़ गई हैं। इनके एक से दो महीनों में पूरी तरह सुधरने के आसार हैं।पेट्रोल और डीजल मामलों के विशेषज्ञ नरेंद्र तनेजा ने हिन्दुस्तान को बताया है कि दुनियाभर में इस समय औद्योगिक गतिविधियां बढ़ रही हैं इसमें डीजल का ज्यादा इस्तेमाल हो रहा है। साथ ही निजी जरूरत के लिए पेट्रोल का इस्तेमाल बढ़ रहा है। भारत में कच्चे तेल की कोई किल्लत नहीं है, समस्या उसे रिफाइन कर पेट्रोल-डीजल में परिवर्तित कर पंपों तक पहुंचाने की क्षमता की है। अप्रत्याशित मांग को देखते हुए देश की मौजूदा क्षमता कम पड़ रही है।\n6-टमाटर दिखा रहा ताव, 100 के पार पहुंचा भाव, यहां मिल रहा सबसे सस्ता 23 रुपये रुपये किलो\nभीषण गर्मी और दक्षिण भारत में कम उत्पादन होने की वजह से टमाटर की सप्लाई प्रभावित क्या हुई अधिकतर शहरों में यह 80 रुपये किलो पर पहुंच गया, जबकि मायाबंदर में 110 रुपये किलो बिका। उपभोक्ता मंत्रालय की वेबसाइट पर दिए गए ताजा आंकड़ों के मुताबिक बुधवार को देश में सबसे सस्ता टमाटर बोडेली में 23 रुपये किलो बिका। जबकि, राष्ट्रीय राजधानी में टमाटर की कीमत पिछले एक महीने में 44 फीसद बढ़कर 46 रुपये प्रति किलोग्राम हो गई है। बता दें मंत्रालय, देशभर के विभिन्न क्षेत्रों में फैले 167 बाजार केंद्रों से एकत्रित आंकड़ों के आधार पर 22 आवश्यक वस्तुओं (मूंगफली का तेल, सरसों का तेल, वनस्पति, सूरजमुखी तेल, सोया तेल, पामतेल, चाय, दूध, आलू, प्याज, टमाटर नमक, चावल, गेहूं, आटा, चना दाल, अरहर दाल, उड़द दाल, मूंग दाल, मसूर दाल, चीनी और गुड़ ) की कीमतों की निगरानी करता है।\n7-उपभोक्ता पर दोहरी मार, पैकेट का वजन घटा, नमकीन, स्नैक्स, कोल्ड ड्रिंक्स,,माल्टेड खाद्य पेय के बढ़े दाम\nछोटा पैक सस्ता समझकर खरीद रहे हैं तो हकीकत जानकर आपको झटका लगेगा। पिछले एक साल में रोजमर्रा के उत्पाद बनाने वाली (एफएमसीजी) कंपनियों ने पैकेटबंद उत्पादों के दाम 10 फीसदी बढ़ा दिया है। साथ ही इनका वजन भी 15 फीसदी घटा दिया है। इससे उपभोक्ताओं पर महंगाई की दोहरी मार पड़ रही है। केंटर की शोध रिपोर्ट में यह बात सामने आई है।केंटर ने अपने जून एफएमसीजी पल्स अपडेट में कहा कि एफएमसीजी की औसत प्रति किलोग्राम कीमत 10.1 फीसदी बढ़ गई, जबकि औसत पैक आकार लगभग 15 फीसदी कम हो गया। यह लागत बचाने के लिए कंपनियों द्वारा उत्पाद बेचने की नई रणनीति को दर्शाता है। इसमें कंपनियां कच्चे माल की ऊंची लागत का सारा बोझ उपभोक्ताओं पर डाल रही हैं। वहीं कंपनियों की कमाई बढ़ रही है।\n8-राष्ट्रपति चुनाव को लेकर विपक्ष की खेमाबंदी तेज, बीजेपी की ओर से राजनाथ सिंह ने संभाली कमान\n18 जुलाई को होने जा रहे राष्ट्रपति के चुनाव को लेकर विपक्ष ने अपनी मोर्चाबंदी तेज कर दी है. 17 विपक्षी दलों के नेताओं ने राष्ट्रपति चुनाव के लिए संयुक्त उम्मीदवार पर आम सहमति बनाने के लिए एक बैठक की. जबकि दूसरी ओर बीजेपी के वरिष्ठ नेता और रक्षा मंत्री राजनाथ सिंह ने कांग्रेस के नेता मल्लिकार्जुन खड़गे, टीएमसी की ममता बनर्जी और सपा अखिलेश यादव सहित प्रमुख विपक्षी नेताओं से संपर्क किया.\nभाजपा ने राजनाथ सिंह और पार्टी प्रमुख जे.पी. नड्डा को 18 जुलाई को होने वाले चुनाव से पहले राष्ट्रपति पद के उम्मीदवार पर आम सहमति बनाने के लिए अन्य दलों के साथ बातचीत करने के लिए अधिकृत किया है. द इंडियन एक्सप्रेस की एक खबर के मुताबिक खड़गे के साथ राजनाथ सिंह की मुलाकात के समय मौजूद कांग्रेस नेता जयराम रमेश ने कहा कि यह मुलाकात केवल एक औपचारिकता है. जबकि दूसरी ओर ममता बनर्जी द्वारा बुलाई गई विपक्ष की बैठक में आमंत्रित किए गए आप, टीआरएस, बीजद, शिअद, वाईएसआरसीपी और सिक्किम डेमोक्रेटिक फ्रंट के नेता बैठक में शामिल नहीं हुए.\n9-कानपुर हिंसा:2दिन की पुलिस रिमांड पर मास्टरमाइंड जफर हयात हाशमी, उगलेगा कई राज\nबेकनगंज थाना क्षेत्र अंतर्गत नई सड़क पर3जून को हुई हिंसा मामले में गिरफ्तार मास्टरमाइंड जफर हयात हाशमी समेत कुल4आरोपियों की पुलिस को दुबारा रिमांड मिल गई है. अभियोजन पक्ष ने कोर्ट में दावा पेश करते हुए अपील की थी कि पिछली रिमांड में कुछ साक्ष्य रह गए हैं जिन्हें जुटाने के लिए आरोपियों की5दिनों की पुलिस रिमांड दी जाए. जिस पर सुनवाई करते हुए न्यायालय द्वारा2दिनों की पुलिस रिमांड दी गई है, जो गुरुवार सुबह 10:00 बजे से शुरू होगी और कल शाम 5:00 बजे तक पुलिस को आरोपियों को जेल पहुंचाना होगा.\n10-पेट्रोल-डीजल के नए रेट चेक करने से पहले देखें मिल भी रहा है या नहीं? शुरू हो गई है किल्लत\nकोरना महामारी के बाद बढ़ी औद्योगिक गतिविधियों के चलते देश में पेट्रोल और डीजल की किल्लत होनी शुरू हो गई है। इन खबरों के बीच तेल कंपनियों ने आज यानी 16 जून गुरुवार के लिए पेट्रोल-डीजल के नए रेट (Petrol-diesel price) जारी कर दी हैं। दिल्ली में इंडियन ऑयल के पेट्रोल पंपों पर पेट्रोल ₹96.72 लीटर है तो डीजल 89.62 रुपये लीटर के हिसाब से बिक रहा है। वहीं, सबसे सस्ता पेट्रोल पोर्ट ब्लेयर में 84.10 रुपये है और डीजल ₹79.74 लीटर है।बता दें केंद्र सरकार ने आम आदमी को बड़ी राहत देते हुए पेट्रोल और डीजल पर उत्पाद शुल्क में क्रमशः आठ रुपये और छह रुपये प्रति लीटर की कटौती करने की घोषणा की थी, जिससे पेट्रोल-डीजल के दाम कम से कम 9.5 रुपये और सात रुपये तक गिर गए हैं। इसके बाद से तेल के दाम लगातार स्थिर हैं। आज लगातार 24वें दिन भी राहत है।\nफिरोजाबाद में कथा के कलश सिराने आईं बालिकाओं संग शोहदों ने की छेड़छाड़\nराजवाडी ने राजकोट हवाई अड्डे पर भारत-दक्षिण अफ्रीका टीम का स्वागत किया, रास गरबानी रमज़ात ने तिलक और बुके के साथ किया स्वागत


Lucknow news- कंप्यूटर से लाखों गुना तेज डेटा प्रॉसेस करेगी एआई लैब\nHome लखनऊ Lucknow news- कंप्यूटर से लाखों गुना तेज डेटा प्रॉसेस करेगी एआई लैब\nलखनऊ। डॉ. एपीजे अब्दुल कलाम टेक्निकल यूनिवर्सिटी (एकेटीयू) के सेंटर फॉर एडवांस स्टडीज (कैस) ने प्रदेश की पहली और देश की पांचवीं अत्याधुनिक आर्टिफिशियल इंटेलिजेंस लैब तैयार की है। करीब 10 करोड़ की लागत से तैयार इस लैब में सामान्य कंप्यूटर से लाखों गुना तेज डेटा प्रोसेसिंग की जा सकती है। इस लैब का लोकार्पण शनिवार को विश्वविद्यालय के दीक्षांत समारोह में राज्यपाल आनंदी बेन पटेल करेंगी।\nयह लैब डीजीएक्स2मॉडल की है। इसमें5पेटाफ्लोप्स की स्पीड मिलेगी। इसकी ग्राफिक्स प्रॉसेसर यूनिट (जीपीयू) बहुत तेज होती है। एकेटीयू के डीन पीजी प्रो. एमके दत्ता ने बताया कि जिस प्रकार हम बचपन से एक ही चीज देखते आते हैं और उसे आसानी से पहचान पाते हैं, उसी तरह हमारे कंप्यूटर भी हैं। यह भी कमांड आधारित काम करते हैं। अगर इनकी क्षमता से बहुत अधिक लोड इन पर देंगे तो यह बेहतर परिणाम नहीं दे पाएंगे। इसके लिए इनकी स्कैनिंग होनी बहुत जरूरी है। आज हमें जिस तेजी से डेटा प्रोसेसिंग की जरूरत है, इसमें यदि सामान्य कंप्यूटर से काम करें तो 10 साल का समय लग जाएगा। वहीं, आर्टिफिशियल इंटेलिजेंस लैब के माध्यम से जटिल चीजों को भी आसानी से एक घंटे में हल किया जा सकता है, क्योंकि इसका लर्निंग प्रॉसेस बहुत तेज है। यह लैब सामान्य कंप्यूटर से लाखों गुना तेजी से काम करेगी।\nक्लिनिकल मेडिसिन क्षेत्र के लिए बेहद उपयोगी\nइस सुपर कंप्यूटर लैब का उपयोग क्लिनिकल मेडिसिन के क्षेत्र में बहुत बेहतर तरीके से हो सकता है। इसके साथ ही कोई भी हेल्थ केयर एप्लीकेशन बना सकते हैं। बायोटेक्नोलॉजी, मैनेजमेंट, केमिकल या मेकेनिकल इंजीनियरिंग में भी अच्छे परिणाम ले सकते हैं। उन्होंने कहा कि इस लैब से सरकारी विभाग, इंडस्ट्री व शिक्षण संस्थान भी बेहतर परिणाम पा सकते हैं।\nअभी देश के चार संस्थानों में लैब\nयह अत्याधुनिक सुपर कंप्यूटर एआई लैब अभी आईआईटी जोधपुर, आईआईटी हैदराबाद, सीडैक व एक अन्य प्रतिष्ठित संस्थान में मौजूद है।\nकहीं से भी कर सकेंगे उपयोग\nप्रो. दत्ता ने बताया कि आर्टिफिशियल इंटेलिजेंस लैब के प्रयोग के लिए किसी को लखनऊ स्थित कैस आने की जरूरत नहीं है। यह लैब एक सर्वर है। हम जिसे भी इसका एक्सेस देंगे वो इसका प्रयोग नोएडा या गोरखपुर कहीं से भी कर सकेगा। इसलिए एकेटीयू से संबद्ध संस्थाओं के विद्यार्थी व शिक्षक अपने संस्थान से ही इसका लाभ ले सकेंगे। उन्होंने बताया कि हमारा लक्ष्य है कि एक साल में अलग-अलग ग्रुप बनाकर इसके बेहतर प्रयोग के लिए ट्रेनिंग देंगे। ताकि आने वाले समय में इस पर अच्छा काम हो सके। ज्यादा लोगों के प्रशिक्षित होने से इसका ज्यादा बेहतर परिणाम समाज की बेहतरी के लिए मिल सकेगा।\nPrevious articleLucknow news- ऑनलाइन पढ़ाई-परीक्षा से छात्रों में घट रही स्किल, निजी स्कूल संगठन ने कहा-ऑफलाइन हो परीक्षा\nNext articleLucknow news- शादी का झांसा देकर युवती ने 10 लाख रुपये ऐंठे


मोदी की सुनामी ने विपक्ष की सभी ‘दीवारों’ को किया धराशायी | हिम शिमला लाइव\n• 23 मई, 2019\nहिमाचल में भाजपा शानदार जीत की तरफ आगे बढ़ रही है वहीं देश में भाजपा जीत की ओर अग्रसर होती नजर आ रही है। कांग्रेस को इस वक्त बड़ा झटका लगा है। एक्जिट पोल को हालांकि विपक्ष ने पूरी तरह नकार दिया था, लेकिन वास्तविकता सामने आते-आते साफ हो गया कि विपक्ष का मोदी की सुनामी के आगे टिक पाना इतना आसान नहीं।\nभाजपा को मिल रही शानदार जीत पर हर तरफ भाजपा के कार्यकर्ताओं का नाच गाने का दौर शुरू\nदेश भर भाजपा को मिल रही शानदार जीत में हिमाचल ने 70 प्रतिशत मत लेकर एक रिकॉर्ड कायम किया तो वहीं जीत के बाद कार्यकर्ताओं में जश्न का दौर शुरू हो गया। हर तरफ ढोल की थाप पर भाजपा के कार्यकर्ताओं का नाच गाने का दौर शुरू हो गया है।\nमोदी लहर के आगे नहीं टिक पाया विपक्ष का कोई भी मुद्दा\nअब तक के मिले रुझानों के मुताबिक बीजेपी के नेतृत्व वाला NDA 300 सीटों के आंकड़े को पार करता नजर आ रहा है। ऐसे में साफ है कि विपक्ष का कोई भी मुद्दा मोदी लहर के आगे टिक नहीं पाया। हालांकि कांग्रेस का मोदी पर जुबानी हमला काफी होता रहा। 2014 की तरह इस बार भी नरेंद्र मोदी के नेतृत्व में लोकसभा चुनाव लड़ने वाली भाजपा शानदार जीत की ओर बढ़ रही है और उसे अपने दम पर स्पष्ट बहुमत मिल सकता है। यूपी, बिहार, महाराष्ट्र, हिमाचल और बंगाल जैसे राज्यों में भी मोदी मैजिक देखा जा रहा है।\nएक तरफ जनता के सामने मोदी जैसा करिश्माई नेतृत्व था, तो वहीं विपक्ष की तरफ से असमंजस वाली स्थिति बनी रही\nलोगों को भी यह समझ नहीं आया कि मोदी नहीं तो आखिर कौन?\nवहीं मोदी के पक्ष में मिले अपार जनसमर्थन का ही नतीजा है कि वह निर्विवाद रूप से 39 दलों के समर्थन वाले NDA में सबसे बड़े नेता के तौर पर बने हुए हैं। करीब डेढ़ महीने तक चले चुनाव में एक तरफ जनता के सामने प्रधानमंत्री नरेंद्र मोदी जैसा करिश्माई नेतृत्व था तो वहीं विपक्ष की तरफ से असमंजस वाली स्थिति बनी रही। लोगों को भी यह समझ नहीं आया कि मोदी नहीं तो आखिर कौन? ऐसे में राहुल गांधी, ममता बनर्जी, मायावती, अखिलेश यादव, चंद्रबाबू नायडू आदि विपक्षी नेताओं के पक्ष में वोटर्स एकमत नहीं हो सके। शायद विपक्ष की इसी कमजोरी के चलते प्रधानमंत्री नरेंद्र मोदी का कद और भी बढ़ता चला गया।\nमोदी की सुनामी ने विपक्ष की सभी ‘दीवारों‘ को कर दिया धराशायी\n2014 के चुनावों में नरेंद्र मोदी पहली बार केंद्र की राजनीति में आए थे, चुनाव प्रचार के दौरान मोदी के पक्ष में सियासी लहर देखी गई और नतीजा भी वैसा ही रहा। इस बार ऐंटी-इन्कंबेंसी फैक्टर और तमाम मसलों पर विपक्षी हमलों के मद्देनजर ऐसा माना जा रहा था कि नरेंद्र मोदी को कड़ी टक्कर मिल सकती है। हालांकि मोदी की रैलियों में मोदी का मैजिक दिखता गया और तो वहीं विपक्ष अपने ही अस्तित्व को लेकर संघर्ष करता दिखा। सात चरणों के चुनाव के बाद आए एग्जिट पोल ने साफ कह दिया कि मोदी की सुनामी ने विपक्ष की सभी ‘दीवारों‘ को धराशायी कर दिया है। चुनाव प्रचार के दौरान पीएम मोदी जनता को यह समझाने में कामयाब रहे कि बीजेपी ही आतंकवाद पर जीरो टॉलरेंस पर काम करते हुए पाकिस्तान को मुंहतोड़ जवाब दे सकती है। अंतरिक्ष में स्ट्राइक करने जैसे बड़े फैसले लेकर प्रधानमंत्री नरेंद्र मोदी ने देश की जनता को यह भरोसा दिया कि वह बड़े से बड़े फैसले ले सकते हैं। इस दौरान उज्जवला योजना, सबको बिजली, किसानों की दोगुना आय, धारा 35ए जैसे संकल्प-पत्र के मुद्दों पर भी बीजेपी अपनी बात समझाने में कामयाब रही। वहीं, कांग्रेस ने जब राजद्रोह कानून को खत्म और अफस्पा को कमजोर करने की बात कही तो बीजेपी ने उस पर करारा हमला किया।\nअपने आपमें उलझी कांग्रेस पूरी तरह एकजुट नहीं हो पाई, नतीजे सामने\n2014 में नरेंद्र मोदी हिंदी भाषी राज्यों में जाति के आधार पर पार्टियों को मिलने वाले वोटों को साधने में कामयाब रहे थे। चुनाव प्रचार के दौरान प्रधानमंत्री नरेंद्र मोदी ने सिर्फ अपने पांच साल के विकास कार्यों का रिपोर्ट कार्ड जनता के सामने रखा बल्कि वह कांग्रेस और यूपी में ‘बुआ-बबुआ‘ के गठजोड़ पर भी हमले करते दिखे। उनके सियासी हमलों का असर यह होता था कि विपक्षी दल अगले एक-दो दिनों तक खुद को डिफेंड करते ही दिखते थे। वंशवाद, भ्रष्टाचार, विदेश नीति, राष्ट्रीय सुरक्षा कुछ प्रमुख मुद्दे थे, जिन पर नरेंद्र मोदी ने कांग्रेस समेत विपक्षी दलों पर लगातार हमले किए। हालांकि विपक्ष ने अपनी ओर से मोदी मैजिक को नाकाम करने की कोशिश भले ही जी-तोड़ कोशिश की लेकिन कहीं न कहीं अपने आपमें उलझी कांग्रेस पूरी तरह एकजुट नहीं हो पाई, परिणाम सामने आ रहे हैं।\nकांग्रेस ने इतनी बड़ी हार की कभी भी उम्मीद नहीं की होगी\nलोकसभा चुनाव काउंटिंग में जैसे-जैसे रुझान सामने आते गए, वैसे-वैसे कहीं लोगों में उत्साह, तो कहीं मायूसी नजर आई। भाजपा को बहुमत मिलना लगभग तय हो गया वैसे ही बीजेपी कार्यकर्ताओं ने जमकर जश्न मनाया। हर जगह मोदी के मुखौटा लगाकर कार्यकर्ता नाचते-गाते नजर आए। बीजेपी कार्यकर्ताओं द्वारा जीत का जश्न मनाया जा रहा है तो वहीं कांग्रेस खेमा में उत्साह की कमी धीरे-धीरे कम होती दिखाई दे रही है। हालांकि यह साफ कि कांग्रेस ने इतनी बड़ी हार की कभी भी उम्मीद नहीं की होगी क्योंकि देश में भाजपा और कांग्रेस में अक्सर कड़ी टक्कर दिखने को मिलती रही है। लेकिन मोदी की 2014 पहले लहर, उसके बाद अब 2019 में मोदी की सुनामी ने कांग्रेस को बड़ा झटका दिया है।\nमौसम का बदलता...\nबीएससी नर्सिंग व नर्सिंग डिग्री प्रशिक्षण कोर्स कौशल विकास योजना के अन्तर्गत मान्य\nप्रदेश में आज आये पॉजिटिव के 69 नये मामले, 164 मरीज हुए ठीक


कोई कार्य में बाधा पहुंचाए तो बहस न करें, दर्ज कराएं रिपोर्ट: दुर्ग एसपी - Clipper28 Digital Media\nHome/राज्य/छत्तीसगढ़/कोई कार्य में बाधा पहुंचाए तो बहस न करें, दर्ज कराएं रिपोर्ट: दुर्ग एसपी\nकोई कार्य में बाधा पहुंचाए तो बहस न करें, दर्ज कराएं रिपोर्ट: दुर्ग एसपी\nभिलाई: नवपदस्थ पुलिस अधीक्षक ने रविवार को ट्रैफिक पुलिस के अधिकारियों और कर्मचारियों की बैठक ली। बैठक में ईमानदारी से काम करने और ट्रैफिक व्यवस्था को व्यवस्थित रखने हर संभव कोशिश करने की बात कही। उन्होंने कहा कि कार्रवाई के दौरान कोई भी व्यक्ति पुलिस के कार्य में बाधा पहुंचाए तो उससे बहस न करें, बल्कि सीधे थाने में एफआईईआर दर्ज कराएं। सार्वजनिक रूप से पुलिस की ओर से की गई बहस ही आगे चलकर पुलिस की बदनामी का कारण बनती है।\nकिसी भी स्थिति में न पड़ें विवाद में : एसपी\nशंकरा विद्यालय सेक्टर-10 में हुई बैठक में एसपी डॉ. संजीव शुक्ला ने सभी कर्मचारियों से कहा कि ट्रैफिक पुलिस आम लोगों की पुलिस होती है। जिन्हें दिनभर लोगों के बीच ही रहना पड़ता है।\nइसलिए सभी अपने कार्य, वर्दी की सफाई और व्यवहार को लेकर सजग रहें। कायदा तोडऩे वालों के खिलाफ कार्रवाई करें और किसी भी स्थिति में विवाद से बचें। एसपी डॉ. शुक्ला ने यह भी कहा कि चालानी कार्रवाई के दौरान आम तौर पर ऐसी स्थिति बनती है, जिसमें पुलिस वालों से आम लोग बहस करते हैं।\nउस बहस का जवाब बहस से न देकर उक्त व्यक्ति के खिलाफ थाने में शिकायत दर्ज कराएं। ताकि कोई भी व्यक्ति पुलिस के कार्य में बाधा न पहुंचा सके। इसके अलावा उन्होंने कहा कि पुलिस अपने कार्य को भी पूरी ईमानदारी से करे। अच्छा काम करने पर एसपी ने कर्मचारियों को पुरस्कृत भी करने की बात कही। वहीं गलती होने पर सजा देने की भी चेतावनी दी। बैठक में एएसपी शशिमोहन सिंह, ट्रैफिक डीएसपी सतीश ठाकुर, ट्रैफिक टीआई सुरेन्द्र श्रीवास्तव, लता चौरे, एसएल भूआर्य और सी दिनकर सहित करीब 200 कर्मचारी और जवान उपस्थित थे।


kabaddi how many players league start from 22 December | Pro Kabaddi League: 22 दिसंबर से बैंग्लोर में शुरू होगा प्रो कबड्डी लीग का आठवां सीजन, बिना दर्शकों के होंगे मुकाबले | Patrika News\nPro Kabaddi League: 22 दिसंबर से बैंग्लोर में शुरू होगा प्रो कबड्डी लीग का आठवां सीजन, बिना दर्शकों के होंगे मुकाबले\nप्रो कबड्डी लीग का आठवें सीजन का आगाज 22 दिसंबर से बेंगलुरु में होगा. प्रो कबड्डी के आठवें सीजन का ऐलान आज किया गया है. इस बार यह लीग बिना दर्शकों के खेला जाएगा.\nPublished: December 02, 2021 06:42:50 pm\nPro Kabaddi League in December: प्रो कबड्डी लीग का आठवें सीजन का आगाज 22 दिसंबर से बेंगलुरु में होगा. प्रो कबड्डी के आठवें सीजन का ऐलान आज किया गया है. इस बार यह लीग बिना दर्शकों के खेला जाएगा. प्रो कबड्डी लीग के आठवें सीजन के आजक मशाल स्पोर्ट्स ने पहले चार दिन तीन-तीन मुकाबले कराने का फैसला किया है. कबड्डी लीग के इस आठवें सीजन में में पहला मुकाबला यू मुंबा ( U Mumba ) और बेंगलुरु बुल्स ( Bengaluru Bulls ) के बीच खेला जाएगा. इसके बाद तेलुगू टाइटंस का सामना तमिल थलाइवा से होगा। वहीं, यूपी योद्धा की टक्कर गत विजेता बंगाल वारियर्स से होगी.\nकोरोना के नए वैरिएंट और महामारी के खतरे को देखते हुए बेंगलुरु व्हाइटफील्ड होटल एंड कंवेंशन सेंटर को बायो-बबल में बदल दिया गया है. प्रो कबड्डी लीग में शामिल सभी 12 टीमें इसी होटल में रहेंगी और एक दूसरे के खिलाफ मुकाबला खेलेंगी.\nप्रो कबड्डी के 8वें सीजन के तारीखों का ऐलान करते हुए इस लीग के आयोजक मशाल स्पोर्ट्स के सीईओ अनुपन गोस्वामी ने कहा कि प्रो कबड्डी लीग कबड्डी को फिर से लोकप्रिय और जीवंत बनाने के लिए नया प्रारूप के साथ जानी जाती है. हमारा लक्ष्य इस खेल को फिर से एक नई ऊंचाई देने का है साथ ही कबड्डी प्रेमियों के लिए ये एक बड़ी सौगात है जिससे उनका खूब मनोरंजन भी होता है. अनुपम गोस्वामी ने आगे कहा कि इस बार दो हिस्सों में शेड्यूल जारी करने से टीमों को बेहतर रणनीति बनाने में मदद मिलेगी साथ ही साथ इससे हम इस खेल के फैंस के साथ भी ज्यादा वक्त तक जुड़े रहेंगे.


बिजली का दोगुना बिल आने पर चंडीगढ़ के नागरिकों में रोष – The India Post\nचंडीगढ़, 20 दिसंबर 2014: इस बार बिजली का अचानक से दोगुना बिल पाकर चंडीगढ़ वासी हैरान परेशान हैं। बिजली विभाग की ओर से सितंबर-अक्टूबर माह के जो बिल उपभोक्ताओं को भेजे गये हैं उनमें कुछ एडवांस धनराशि भी जोड़ी गयी है, जिसे रिफंडेबल लिखा गया है। बिजली विभाग की ओर से इस अतिरिक्त वसूली को बाद में एडजस्ट करने की बात कही जा रही है।\nसेक्टर 37 की रेजीडेंट वेलफेयर एसोसिएशन के अध्यक्ष डॉ. जगदीश जग्गी ने बताया कि मेरे फस्र्ट फ्लोर के मीटर का जो बिल आमतौर पर चार या साढ़े चार हजार रुपये आता है, वो इस बार करीब सात हजार रुपये आया है, जो कि परेशानी का सबब है। बिजली विभाग के अधिकारियों से बात करने पर भी कोई संतोषजनक उत्तर नहीं दिया जा रहा है। गोलमोल बातों से यही जाहिर होता है कि बिजली विभाग बिजली खरीदने के लिए उपभोक्ताओं से अधिक धन वसूल करके अपने खजाने को पुख्ता करने में जुटा है, जो कि उपभोक्ताओं के साथ अन्याय है।\nसेक्टर 37 की ही एक अन्य उपभोक्ता सुश्री रानी ने भी कुूछ ऐसी ही शिकायत करते हुए कहा कि इतना अधिक बिल अचानक आ जाने से बजट गड़बड़ा गया है। नौकरीपेशा लोग आखिर कैसे भरेंगे एकदम से आये अधिक बिल को और क्यों? विभाग की ओर से इस बारे में कोई पूर्व सूचना भी नहीं दी गयी।\nनाम जाहिर न करने की बात कहते हुए बिजली विभाग के ही कर्मचारियों ने इशारा किया कि बिजली खरीदने के लिए विभाग के पास धन की कमी हो रही है, शायद इसीलिए बिल बढ़ाकर भेजे गये हैं।\nNepal Wants Hindu Kingdom with Monarch's Guardianship\nआज यूरिया फर्टिलिज़ेर की पंजाब में बहुत किल्लत हो रही है प्राइवेट कंपनी वाले यूरिया खरीदने वाले किसान को यूरिया के साथ पोटाश भी जबरदस्ती दे रहे है किसान को न चाहते हुए भी मज़बूरी में यूरिया के साथ पोटाश भी खरीदनी पड़ रही है जो कंपनी खुद खाद बेच रहे है वही आज मज़ाक उड़ा रहे है कहते है की अच्छे दिन आ गए है पंजाब के इस बेहाल के लिए अकाली सरकार खुद जिम्मेदार है शायद इस सरकार को ये भी होश नहीं है की किसानो के साथ क्या बीत रही है !हम राष्ट्रीय किसान आंदोलन की और से अकाली सरकार से गुजारिश करते है की इस मामले की छन बीन की जाये और ऐसे हालत को काबू में करे — सुरेश भट्ट राष्ट्रीय किसान आंदोलन\nप्रभारी उत्तर भारत 9888711424— जय भारत जय किसान


अब आपके इंटरनेट की स्पीड और होगी तेज, सरकार इसी साल करेगी 5G स्पेक्ट्रम की नीलामी - The Financial Express\nअब आपके इंटरनेट की स्पीड और होगी तेज, सरकार इसी साल करेगी 5G स्पेक्ट्रम की नीलामी\nमौजूदा साल में ही स्पेक्ट्रम नीलामी की जाएगी\nPTIPublished: June 3, 2019 3:53 PM\nमौजूदा साल में ही 5-जी और अन्य बैंड के लिए स्पेक्ट्रम नीलामी होगी\nदूरसंचार मंत्री का पद संभालते ही रविशंकर प्रसाद ने सोमवार को बड़ी घोषणा की है. रविशंकर प्रसाद ने कहा है कि मौजूदा साल में ही 5-जी और अन्य बैंड के लिए स्पेक्ट्रम नीलामी की जाएगी. यह देश की सबसे बड़ी स्पेक्ट्रम नीलामी होगी. माना जा रहा है कि यह नीलामी सेक्टर रेग्युलेटर की तरफ से सुझाए गए दाम पर हो सकती है.\nप्रसाद ने कहा कि उनकी प्राथमिकताओं में सरकारी स्वामित्व वाले एमटीएनएल और बीएसएनएल का पुनरुद्धार करना शामिल होगा. उन्होंपे कहा कि दूरसंचार निगमों को पेशेवर और सहयोग के साथ काम करना होगा. हम इसी साल स्पेक्ट्रम की नीलामी करेंगे. प्राथमिकता वाले अन्य मुद्दों में 100 दिनों में 5-जी परीक्षण,5लाख वाईफाई हॉटस्पॉट पर तेजी से काम करना और दूरसंचार विनिर्माण को बढ़ावा देना शामिल हैं.\nअक्टूबर तक प्रक्रिया हो सकती है पूरी\nमीडिया रिपोर्ट के अनुसार सितंबर या अक्टूबर तक नीलामी की यह प्रक्रिया पूरी की जा सकती है. नीलामी में 5.77 लाख करोड़ रुपये की अनुमानित बेस प्राइस वाले 8,293.95 मेगाहर्ट्ज स्पेक्ट्रम ऑफर किए जा सकते हैं, जो 2016 में नीलामी में मुहैया कराए गए 2354 मेगाहर्ट्ज के तीन गुना से ज्यादा हैं. 2016 वाले स्पेक्ट्रम ऑक्शन से सरकार को लगभग 66 हजार करोड़ रुपये मिले थे.\n2020 तक 5जी सेवा शुरू करने का लक्ष्य\nबता दें कि दुनियाभर में दूरसंचार कंपनियों द्वारा हाई स्पीड की सेवा शुरू किए जाने के साथ ही भारत भी 2020 तक 5जी सेवा शुरू करना चाहता है. भारतीय दूरसंचार विनियामक प्राधिकरण (ट्राई) ने करीब 8644 मेगाहट्र्ज आवृत्ति के बैंड के स्पेक्ट्रम नीलामी की अनुशंसा की है, जिसका अनुमानित आधार मूल्य (बेस प्राइस)5लाख रुपये है. इसमें 5जी सेवा के लिए रेडियो वेब्स भी शामिल हैं.\nऑपरेटर्स को कीमत लग रही है ज्यादा\nट्राई ने 3300-3600 मेगाहट्र्ज बैंड के 5जी स्पेक्ट्रम के लिए 492 करोड़ रुपये प्रति मेगाहट्र्ज की सुरक्षित कीमत की सिफारिश की है, जोकि पूरे भारत में कम से कम 20 मेगाहट्र्ज के लिए है. इस प्रकार एक ऑपरेटर को 9840 करोड़ रुपये चुकाने होंगे, जिसे वे काफी ज्यादा मान रहे हैं.\nटेलिकॉम इंडस्ट्री का सुझाव\nरिपोर्ट के अनुसार टेलिकॉम इंडस्ट्री ने कहा है कि ट्राई ने स्पेक्ट्रम के लिए जो प्राइस तय करने का सुझाव दिया है वह बहुत ज्यादा है, उससे पार्टिसिपेशन में कमी आ सकती है. उन्होंने साउथ कोरिया जैसे देशों की दलील दी, जहां 5जी स्पेक्ट्रम के लिए कम बेस प्राइस तय किया गया है. 2016 में जियो की एंट्री के समय से इंडस्ट्री में शुरू हुए कड़े प्रतिस्पर्धा के चलते सभी टेलिकॉम कंपनियों की बैलेंसशीट में कमजोरी आई है. इसके चलते कई कंपनियों को कारोबार समेटना पड़ गया और इंडस्ट्री में कंसॉलिडेशन का दौर चला.


त्यौहारों पर हिंसा का साया - डॉ नीलम महेंद्र | क्रांतिदूत\nत्यौहारों पर हिंसा का साया - डॉ नीलम महेंद्र\nइस समय देश बड़ी विकट स्थिति से गुज़र रहा है। एक आम आदमी जो कि इस देश की नींव है उस के लिए जीवन के संघर्ष ही इतने होते हैं कि वो अपनी नौकरी, ...\nइस समय देश बड़ी विकट स्थिति से गुज़र रहा है। एक आम आदमी जो कि इस देश की नींव है उस के लिए जीवन के संघर्ष ही इतने होते हैं कि वो अपनी नौकरी, अपना व्यापार, अपना परिवार, अपने और अपने बच्चों के भविष्य के सपनों से आगे कुछ सोच ही नहीं पाता। वो रोज सुबह उम्मीदों की नाव पर सवार अपने काम पर जाता है और शाम को इस दौड़ती भागती जिंदगी में थोड़े सुकून की तलाश में घर वापस आता है।\nतीज त्यौहार उसके इस नीरस जीवन में कुछ रंग भर देते हैं। एक आम आदमी का परिवार साल भर इन तीज त्योहारों का इंतजार करता हैं। घर के बड़े बुजुर्गों की अपनी पीढ़ियों पुरानी परंपराओं के प्रति आस्था तो बच्चों के मन की उमंग इन त्योहारों के जरिये उसके जीवन में कुछ रस और रंग भर देते हैं। लेकिन जब यही त्योहार जिंदगी को मौत में बदलने का कारण बन जाएं?जब इन त्यौहारों पर जीवन रंगहीन हो जाए? उनका घर उनका उनकी दुकानें उनका कारोबार उनकी जीवन भर की कमाई हिंसा की भेंट चढ़ जाए? पहले करौली में नवसंवत्सर के जुलूस पर हमला फिर रामनवमी पर मप्र बंगाल गुजरात झारखंड जेएनयू और उसके बाद हनुमान प्रकटोत्सव पर दिल्ली कर्नाटक आंध्रप्रदेश उत्तराखंड और महाराष्ट्र के कुछ स्थानों पर शोभायात्रा निकालने के दौरान जो हिंसा भड़की वो अनेक और अनेकों पर सवाल खड़े करती है।\nवैसे तो हिंसक घटनाएं इस देश के लिए नई नहीं हैं। कुछ समय पहले तक अतंकवादी घटनाएं जैसे सार्वजनिक स्थानों पर बम धमाकों से लेकर आत्मघाती हमले अक्सर होते थे। इस देश में आतंकवाद की स्थिति का अंदाजा इसी बात से लगाया जा सकता है कि हमने अपने दो प्रधानमंत्री (एक कार्यरत तो एक भूतपूर्व) आतंकवाद के कारण खो दिए। आज उस प्रकार की आतंकवादी घटनाओं पर तो विराम लग गया है। लेकिन आज जिस प्रकार की हिंसक घटनाएं देश के विभिन्न जगहों पर हो रही हैं वो बेहद चिंताजनक हैं क्योंकि ये घटनाएं उन आतंकवादी घटनाओं से अलग हैं।\nउन घटनाओं में आतंवादी संगठनों का या अलगाववादी नेताओं का हाथ होता था जिन्हें बकायदा प्रशिक्षण प्राप्त आतंकवादी अंजाम देते थे। लेकिन आज इन शोभायात्राओं में होने वाले उपद्रव स्थानीय हिंसा है। जिस प्रकार के खुलासे हो रहे हैं उनके अनुसार इन सभी जगह हिंसा की शुरुआत एक ही तरीके से हुई। क्षेत्र के आदतन अपराधी इन जोलूसों के निकलने के दौरान जुलूस में शामिल लोगों से रास्ता बदलने के लिए या फिर भजनों और नारों को बंद करने को लेकर वाद विवाद करते हैं जो हिंसा में तब्दील हो जाता है।\nमस्जिदों और आसपास के घरों की छतों से पथराव शुरू हो जाता है। देखते ही देखते दुकानों और गाड़ियों को आग के हवाले कर दिया जाता है। दंगाइयों के बुलन्द हौसलों का अंदाज़ा इसी बात से लगाया जा सकता है कि वे पुलिसकर्मियों पर भी हमला करने में नहीं हिचकते। इससे पहले किसान आंदोलन के दौरान 26 जनवरी के दंगों में भी देश ने उपद्रवियों द्वारा पुलिस प्रशासन पर हमला किए जाने की तस्वीरें देखी थीं। आप इसे क्या कहेंगे कि दिल्ली दंगो के मुख्य आरोपी अंसार को जब पुलिस कोर्ट में पेशी के लिए ले जा रही थी तो वो पुष्पा फ़िल्म का एक्शन "झुकेगा नहीं " कर रहा था। जिस पुलिस के सामने एक आम आदमी के पसीने छूट जाते हैं उसी पुलिस को इन अपराधियों को कोर्ट से सज़ा दिलवाना तो दूर की बात है उनकी बेल रुकवाने में पसीने छूट जाते हैं!\nस्थिति का अंदाज़ा इस बात से लगाया जा सकता है कि दिल्ली दंगों के आरोपियों को चिन्हित करने के बाद उनके अवैध कब्जों को गिराने के लिए जब सरकार की ओर से कार्यवाही की गई तो कुछ घण्टों में ही सरकार की इस कार्यवाही के खिलाफ कोर्ट से स्टे आर्डर आ जाता है। विडम्बना की पराकाष्ठा देखिए कि संविधान की दुहाई देने वाले संविधानिक को ताक पर रखकर किए गए अतिक्रमण को बचाने के लिए संविधान का सहारा लेकर कर कोर्ट जाते हैं और कोर्ट असंवैधानिक तरीके से किए गए निर्माण को गिराने से रोकने के लिए स्टे आर्डर दे भी देता है।\nअभिव्यक्ति की स्वतंत्रता के पैरोकार ये लोग उन लोगों को बचाने के लिए आगे आए हैं जिन्हें रामनवमी और हनुमान प्रकटोत्सव के जुलूसों में लोगों द्वारा अपनी आस्था की अभिव्यक्ति रास नहीं आई। इन परिस्थितियों में ये सवाल तो बहुत गौण हो जाते हैं कि कश्मीर के पत्थर देश की राजधानी दिल्ली से लेकर देश के विभिन्न हिस्सों में कैसे आए? देश के विभिन्न स्थानों पर निकलने वाली शोभायात्राओं पर एकसाथ हमले क्या संयोग हैं? हमलावरों की इतनी भीड़ क्या अचानक इकट्ठा हो गई? इन हमलों के बाद जिन अवैध कब्जों को तोड़ने प्रशासन पहुंचा था ये अतिक्रमण प्रशासन के नाक के नीचे कैसे खड़े हुए? क्या ये रातों रात खड़े हुए?\nक्या स्थानीय स्तर पर होने वाली इस प्रकार की घटनाएं देश भर में सामाजिक समरसता को चुनौती नहीं दे रही?\nक्या हमारे राजनैतिक दल और सरकारें इन सवालों के ईमानदार जवाब दे पाएंगी?\nवर्तमान परिस्थितियों को अगर सुधारना है तो इनके जवाब तो देश के सामने रखने ही होंगें। क्योंकि जिस प्रकार के खुलासे इन घटनाओं की जांचों में हो रहे हैं वो स्थिति की गंभीरता की ओर इशारा कर रहे हैं। जहाँगीरपूरी की हिंसा की जांच में यह बात सामने आ रही है कि जिस जगह से शोभायात्रा पर पथराव के बाद हिंसा हुई थी वहीं से करीब सात बसों में भरकर बांग्लादेशी महिलाएं बच्चों व पुरुषों को शाहीनबाग प्रदर्शन में शामिल होने के लिए ले जाया गया था। अगर शाहीनबाग और शोभायात्रा पर हमलों के तार जांच में जुड़ रहे हैं तो क्या समझ जाए? यही कि इस प्रकार की हिंसक घटनाएं संयोग नहीं प्रयोग हैं?\nक्रांतिदूत: त्यौहारों पर हिंसा का साया - डॉ नीलम महेंद्र


Muzaffarpur Shelter Home People Of Brajesh Thakur Showing Blue Film To The Girls And Doing Rape Pa | मुजफ्फरपुर शेल्टर होम: ब्रजेश ठाकुर के लोग बच्चियों को दिखाते थे ब्लू फिल्म, कुर्सी से बांधकर होता था रेप - Firstpost Hindi\nCOV 71/3 (8.4)\nमुजफ्फरपुर शेल्टर होम: ब्रजेश ठाकुर के लोग बच्चियों को दिखाते थे ब्लू फिल्म, कुर्सी से बांधकर होता था रेप\nलड़कियों को गंदे भोजपुरी गानों पर डांस कराया जाता था, उन्हें नशे का इंजेक्शन और दवा देकर सुला दिया जाता था\nUpdated On: Jan 06, 2019 02:44 PM IST\nमुजफ्फरपुर बालिका गृह यौन उत्पीड़न मामले में सीबीआई ने मुख्य आरोपी ब्रजेश ठाकुर सहित 21 आरोपियों के खिलाफ विशेष पॉक्सो कोर्ट में दाखिल चार्जशीट में गंभीर आरोप लगाए हैं. न्यूज 18 के पास चार्जशीट की कॉपी मौजूद है. इसके अनुसार लड़कियों को गंदे भोजपुरी गानों पर डांस कराया जाता था. उन्हें नशे की सुई और दवा देकर सुला दिया जाता था. सोने के बाद उनके साथ दुष्कर्म किया जाता था. चार्जशीट में इस बात का साफ जिक्र है कि बालिका गृह में रोज ब्रजेश ठाकुर की महफिल सजती थी.\nनशे का इंजेक्शन और दवा देकर दुष्कर्म किया जाता था\nब्रजेश के अलावा शेल्टर होम के कर्मचारी और सीडब्ल्यूसी के सदस्य सहित अन्य लोग वहां रात में पहुंचते थे. चार्जशीट में कहा गया है कि नाबालिग बच्चियों को छोटे-छोटे कपड़े पहनाकर अश्लील गानों पर डांस करने के लिए मजबूर किया जाता था और इनकार करने पर उन्हें मारा पीटा जाता था. चार्जशीट के अनुसार लड़कियों को ब्लू फिल्में भी दिखाई जाती थी. इसके बाद नशे का इंजेक्शन और दवा देकर दुष्कर्म किया जाता था. विरोध करने वाली किशोरियों को कुर्सी से बांधकर उनके साथ दुष्कर्म किया जाता था और मारा-पीटा जाता था.\n19 दिसंबर को सीबीआई ने कोर्ट में चार्जशीट दाखिल की थी\nआपको बता दें कि बीते 19 दिसंबर को सीबीआई ने कोर्ट में चार्जशीट दाखिल की थी. इसमें 33 बच्चियों समेत 102 लोगों की गवाही दर्ज है. इसमें खास बात ये है कि सीबीआई की चार्जशीट भी पुलिस की चार्जशीट के पैटर्न पर ही है. चार्जशीट के कवर पन्ने पर सीबीआई ने स्पष्ट कर दिया है कि बयान देने वाली किशोरियों का नाम चार्जशीट में नहीं खोला गया है. इनके नाम और केस स्टडी बंद लिफाफे में कोर्ट में दिया गया है ताकि किशोरियों की गोपनीयता बनी रहे.\nTags: brajesh thakurCBIMuzaffarpurshelter home caseचार्जशीटबालिका गृह यौन उत्पीड़नब्रजेश ठाकुरमुजफ्फरपुरशेल्टर होम केससीबीआई


पटना में नगर निगम की गाड़ी से टक्कर - India City Live\nपटना में सुबह सुबह बड़ा हादसा हो गया जिसके बाद लोग आक्रोशित हो गए. हादसे को लेकर अबतक जो जानकारी मिली है उसके मुताबिक नगर निगम की गाड़ी से एक बच्चा टकरा गया, जिससे घटनास्थल पर ही उस बच्चे की मौत हो गई.\nह हादसा शहर के मलाही पकड़ी चौक इलाके में हुआ. प्रत्यक्षदर्शियों के अनुसार पटना नगर निगम की कूड़ा उठाने वाली गाड़ी एक ओर से आ रही थी. तभी अचानक एक बच्चा गाड़ी से टकरा गया जिससे वह रोड पर गिर कर अचेत हो गया. इस हादसे के कुछ ही देर बाद बच्चे की मौत हो गई, जिससे आसपास के लोग आक्रोशित हो गए. उन्होनें निगम की गाड़ी को रोड पर ही गिरा दिया और तोड़फोड़ करना शुरू कर दिया. कुछ ही देर में इलाके में अफरातफरी मच गई. मौत के बाद भड़के लोगों ने रोड को ब्लॉक कर दिया और प्रदर्शन करने लगे.\nPatnapatna latest newspatna nagar nigam\nBIHAR STET रिजल्टचंद घंटों के बाद आनेवाला है


phoolan devi story in hindi\nबहुचर्चित बेहमई हत्याकांड के 39 साल बाद अदालत का फैसला6जनवरी को आने जा रहा है।\nPublished: 06 Jan 2020, 02:55 PM IST\nभिण्ड। देश में दस्यु सुंदरी फूलन देवी किसी ज़माने में दहशत का दूसरा नाम। कम उम्र में शादी, फिर गैंगरेप और फिर इंदिरा गांधी के कहने पर सरेंडर। फूलन देवी की मौत को अब 17 साल बीत चुके हैं, लेकिन डकैत से सांसद बनी फूलन देवी के किस्से आज भी चंबल के बीहड़ों सुने और सुनाए जाते हैं। एक मासूम लडक़ी के दस्यु सुंदरी बनने तक की इस कहानी के कई पहलू हैं। कोई फूलन के प्रति सहानुभूति रखता है तो कहीं उसे खूंखार डकैत मानता है। इस दस्यु सुंदरी के डकैत बनने की पूरी कहानी किसी के भी रोंगटे खड़े कर सकती है।\n14 फरवरी 1981 को उत्तर प्रदेश कानपुर के पास बेहमई कांड हुआ था। तब फूलनदेवी और उसके साथियों ने 26 लोगों की गोली मारी थी। जिसमें 20 लोगों की मौके पर ही मौत हो गई थी। इस बहुचर्चित हत्याकांड के 39 साल बाद अदालत का फैसला6जनवरी को आने जा रहा है। इस बेहमई कांड ने ही फूलन को बैंडिट क्वीन बनाया। ऐसे में आज हम आपको फूलन देवी के बंदूक थामने के पीछे की कहानी बता रहे हैं। जिसे सुनकर आप भी हैरान रह जाएंगे।\n1. 10 अगस्त 1963 को उत्तर प्रदेश के एक छोटे से गांव गोरहा में जन्मी यह महिला शुरू से ही जातिगत भेदभाव का शिकार रही। लेकिन 11 साल की उम्र में फूलन की जिंदगी में एक बड़ा बदलाव आया।\n2. 11 साल की उम्र में फूलन देवी को गांव से बाहर भेजने के लिए उसके चाचा मायादिन ने फूलन की शादी एक बूढ़े आदमी पुट्टी लाल से करवा दी। फूलन इस उम्र में शादी के लिए तैयार नहीं थी। शादी के तुरंत बाद ही फूलन देवी दुराचार का शिकार हो गई। जिसके बाद वो वापस अपने घर भागकर आ गई। घर आकर फूलन देवी अपने पिता के साथ मजदूरी में हांथ बंटाने लगी।\n3. महज 15 साल की उम्र में फूलन देवी के साथ एक बड़ा हादसा हो गया जब गांव के ठाकुरों ने उसके साथ गैंगरेप किया। इस घटना को लेकर फूलन न्याय के लिए दर-दर भटकती रही लेकिन कहीं से न्याय न मिलने पर फूलन ने बंदूक उठाने का फैसला किया और वो डकैत बन गई।\n4. फूलन देवी के साथ ये हादसा यही ख़त्म नहीं हुआ, इंसाफ के लिए दर-दर भटकती इस महिला के गांव में कुछ डकैतों ने हमला किया। इसके बाद डकैत फूलन को उठाकर ले गए और कई बार रेप किया। यहीं से बदली फूलन की जिंदगी जब उसकी मुलाकात विक्रम मल्लासह से हुई। फिर दोनों ने मिलकर डाकूओं का अलग गैंग बनाया।\n5. फिर फूलन ने अपने साथ हुए गैंगरेप का बदला लेने की ठान ली। और 1981 में 20 सवर्ण जाति के लोगों को एक लाइन में खड़ा कराकर गोलियों से छलनी कर दिया। इसके बाद पूरे चंबल में फूलन का खौफ पसर गया। सरकार ने फूलन को पकड़ने का आदेश दिया लेकिन यूपी और मध्य प्रदेश की पुलिस फूलन को पकड़ने में नाकाम रही।\n6. बाद में तात्कालीन प्रधानमंत्री इंदिरा गांधी की ओर से 1983 में फूलन देवी से सरेंडर करने को कहा गया। जिसे फूलन ने मान लिया। क्योंकि यहां फूलन के साथ मजबूरी थी उसका साथी विक्रम मल्लाह पुलिस मुठभेड़ में मारा गया था।\n7. फूलन ने यूं ही सरेंडर नहीं किया उसने सरकार से अपनी शर्तें मनवाई, जिनमें पहली शर्त उसे या उसके सभी साथियों को मृत्युदंड नहीं देने की थी। फूलन की अगली शर्त ये थी कि उसके गैंग के सभी लोगों को 8 साल से अधिक की सजा न दी जाए। इन शर्तों को सरकार ने मान लिया था।\n8. लेकिन 11 साल तक फूलन देवी को बिना मुकदमे के जेल में रहना पड़ा। इसके बाद 1994 में आई समाजवादी सरकार ने फूलन को जेल से रिहा किया। और इसके दो साल बाद ही फूलन को समाजवादी पार्टी से चुनाव लड़ने का ऑफर मिला और वो मिर्जापुर सीट से जीतकर सांसद बनी और दिल्ली पहुंच गई।\n9. इसके बाद साल 2001 फूलन की जिंदगी का आखिरी साल रहा। इसी साल खुद को राजपूत गौरव के लिए लड़ने वाला योद्धा बताने वाला शेर सिंह राणा ने दिल्ली में फूलन देवी के आवास पर उनकी हत्या कर दी। हत्या के बाद राणा का दावा था कि ये 1981 में सवर्णों की हत्या का बदला है।\n10. इस हत्या को कई तरह से देखा जाता है। कभी इसमें राजनीतिक साजिश की बू नजर आती है तो कभी उसके पति उम्मेद सिंह पर भी फूलन की हत्या की साजिश में शामिल होने का आरोप लगता है। फूलन देवी पर फिल्म बैंडिट क्वीन भी बन चुकी है। जिसे शेखर कपूर ने डायरेक्ट किया था। इस फिल्म पर फूलन को आपत्ति थी। जिसके बाद कई कट्स के बाद फिल्म रिलीज हुई। लेकिन बाद में सरकार ने इस फिल्म पर बैन लगा दिया।\nशहर को स्वच्छ बनाने प्रशासन ने तैयार किया खाका\nवो एसपी जिसने कराया था फूलन देवी का सरेंडर, पहली बार बैंडिट क्वीन को देख चौंक गए थे सीएम


बॉलीवुड के ‘रईस’ की जेब रहती हैं हमेशा खाली! शाहरुख के ये Secrets उनके खास फ़ैंस भी नहीं जानते होंगे\n> बॉलीवुड के ‘रईस’ की जेब रहती हैं हमेशा खाली! शाहरुख के ये Secrets उनके खास फ़ैंस भी नहीं जानते होंगे\nबॉलीवुड की जान के इन सीक्रेट्स से आज भी लोग हैं अंजान.\nJune 01, 2017, 11:22 IST\n|5shares | 1007 views\nपिछले दो दशकों से बॉलीवुड पर राज करने वाले शाहरुख खान आज एक ग्लोबल स्टार बन चुके हैं. उनकी लोकप्रियता किसी बड़े हॉलीवुड स्टार से कम नहीं है लेकिन आज भी उनके बारे में तमाम ऐसी बातें हैं जिनके बारे में उनके फ़ैंस शायद ही जानते हों.\n1. पिता की मौत मुंह के कैंसर से हुई\nशाहरुख खान के पिता की मौत मुंह के कैंसर से हुई थी. उनके पिता के मुंह में हुआ छाला जो बाद में कैंसर में तब्दील हो गया था. उनके पिता बेहद ईमानदार थे और शाहरुख के अनुसार, उनका कई लोगों ने फ़ायदा उठाया था.\n2. न्यूमरोलॉजी में करते है विश्वास\nशाहरुख खान न्यूमरोलॉजी में बेहद विश्वास करते हैं. अगर आप मुंबई के पश्चिमी बांद्रा में किसी टॉप क्लास गाड़ी का नंबर 555 पाते हैं, तो समझ लीजिए इस गाड़ी के शाहरुख खान से जुड़े होने के चांस बेहद अधिक है.\n3. भले ही बादशाह हो लेकिन जेब रहती है हमेशा खाली\nशाहरुख खान हमेशा अपनी जेब खाली रखते हैं. उनकी जेब में कोई वॉलेट, क्रेडिट कार्ड, पैसे या सिगरेट तक भी नहीं होती है. उन्हें जब भी सिगरेट की तलब लगती है, तो वे अपने मेकअप मैन या किसी और शख़्स को इस बारे में इशारा कर देते हैं. शाहरुख लंबे-लंबे अंतराल पर अपनी सिगरेट को पीना पसंद करते हैं. वे एक बार में कई सिगरेट को एक साथ खत्म कर सकते हैं. उनके समकालीन सितारे जैसे अजय देवगन और सलमान खान को भी स्मोकिंग की लत रही है, लेकिन ये दोनों ही सितारे शाहरुख की तरह एक साथ कई सिगरेट स्मोक नहीं करते हैं.\n4. शाहरुख की बड़ी बहन भी रहती हैं साथ\nशाहरुख के माता पिता उनके बचपन में ही स्वर्ग सिधार गए थे, लेकिन शाहरुख खान की बड़ी बहन उनके साथ ही रहती हैं. लेकिन वे बेहद कम मौकों पर पब्लिक में नज़र आती हैं. शाहरुख और गौरी उनका ख्याल रखते हैं. उनका नाम शाहनाज़ लाला रुख खान है.\n5. बाथरूम में बिताते हैं लंबा समय\nशाहरुख खान बाथरूम में लंबा समय बिताना समय पसंद करते हैं. कभी-कभी तो वे दो-दो घंटों तक बाथरूम में ही रहते हैं. उन्हें बाथरुम सिंगिग का भी शौक है. लेकिन शाहरुख खुद मानते हैं कि वे एक खराब सिंगर हैं.\n6. निजी जीवन में बेहद शर्मीले हैं\nग्लैमर इंड्रस्टी में होने के बावजूद शाहरुख स्किन-शो को लेकर Comfortable नहीं हैं. मन्नत में मौजूद स्वीमिंग पूल में भी वे स्विम करते नज़र नहीं आते हैं. इसका कारण शाहरुख का बेहद शर्मीला होना है.\n7. अपने ब्रैंड की वैल्यू को अच्छी तरह से समझते हैं\nशाहरुख खान का बिज़नेस सेंस बेहद ज़बरदस्त है. वे अपने नाम की ब्रैंड वैल्यू समझते हैं. उदाहरण के तौर पर वे आईपीएल में सबसे ज़्यादा इंवेस्ट करने वाले सेलेब्रिटी थे जबकि वो जानते थे कि शुरुआत में उन्हें प्रॉफ़िट नहीं होगा, लेकिन कुछ सीज़न के बाद केकेआर पहली ऐसी टीम उभर कर आई जो मुनाफ़े में थी.\n8. दान तो करते हैं लेकिन उसका बखान नहीं करते हैं\nशाहरुख खान कई चैरिटी में मशगूल रहे हैं. उन्होंने नानावती अस्पताल में बच्चों के कैंसर इलाज के लिए बने वॉर्ड के लिए डोनेशन दी थी. उनकी चैरिटी भी मुंबई के किसी दूसरे बड़े सुपरस्टार से कम नहीं होती है. लेकिन शाहरुख का उसूल है कि अगर आप किसी को दान दे रहे हो, तो उसका बखान करने की ज़रूरत नहीं है. यही कारण है कि गरीबों में दान और चैरिटी को लेकर वो कभी पब्लिक में बात नहीं करते हैं. शाहरुख की कंपनी ने एक पत्रकार के एक्सीडेंट का पूरा खर्चा भी उठाया था लेकिन उन्होंने ये बात कभी मीडिया में नहीं आने दी.\n9. सिगेरट से अभी तक जंग नहीं जीत पाया है बादशाह\nशाहरुख खान भले ही बॉलीवुड के बादशाह हो, लेकिन उनकी एक बुरी आदत ऐसी है जिन्हें वो लाख प्रयास के बावजूद छोड़ नहीं पा रहे हैं और वो है उनकी स्मोकिंग की लत. शाहरुख ने सिगरेट छोड़ने के कई प्रयास किए हैं. वो लंबे समय तक बिना सिगरेट के नहीं रह सकते हैं. शाहरुख का हमेशा से एक ही ब्रैंड रहा है - क्लासिक किंग रेग्युलर. कॉलेज के फ़र्स्ट इयर में स्मोकिंग शुरु करने वाले शाहरुख को आज भी इस बात का मलाल है. उनकी बेटी सुहाना खास तौर पर उनसे कई बार रिक्वेस्ट कर चुकी हैं लेकिन वो चाहकर भी अपनी स्मोकिंग की लत को छोड़ नहीं पा रहे हैं. बीते कुछ सालों में स्मोकिंग शाहरुख की पर्सेनेलिटी का एक हिस्सा बन चुकी है.


नई आफत लाया बंगाल में मिला 'triple mutant' कोरोना ! जानिए क्या होगा वैक्सीन पर असर - आवाज़ इंडिया न्यूज़\nनई आफत लाया बंगाल में मिला ‘triple mutant’ कोरोना ! जानिए क्या होगा वैक्सीन पर असर\nadmin April 23, 2021\tNo Comments coronavirus - wikipediacoronavirus meaningcoronavirus symptoms 2020coronavirus worldometereffect of coronavirushistory of coronavirustriple mutanttypes of coronaviruswhy is it called coronavirus\nनई आफत लाया बंगाल में मिला ‘triple mutant‘ कोरोना ! जानिए क्या होगा वैक्सीन पर असर\nइस प्रकार के कोरोनावायरस के बारे में सही जानकारी अभी तक सामने नहीं आई है। मीडिया रिपोर्टों में विशेषज्ञों का हवाला दिया जा रहा है कि यह अन्य वेरिएंट की तुलना में अधिक संक्रामक है।\nये भी देखे :- Jodhpur corona संक्रमण के इस दौर में, प्रतिबंधों के कार्यान्वयन में शामिल सुरक्षाकर्मियों के साथ दुर्व्यवहार की खबरें सामने आ रही हैं।\nकोरोना वायरस की ‘दूसरी लहर’ का कहर जारी है। फिलहाल, ब्रिटेन, ‘triple mutant’ ब्राजील सहित अन्य देशों के डबल म्यूटेंट और वेरिएंट, देशवासियों के मन में चिंता का विषय थे, लेकिन अब कोरोना का एक नया रूप, B.1.618 या ट्रिपल म्यूटेंट ने चिंताएं बढ़ा दी हैं। इस संस्करण को पश्चिम बंगाल में बड़े पैमाने पर देखा जा रहा है। विशेषज्ञों का सुझाव है कि इस प्रकार का वायरस अन्य रूपों की तुलना में अधिक संक्रामक हो सकता है। फिलहाल जानकारी इसके बारे में जानकारी जुटा रही है।\nडबल म्यूटेंट के बाद ट्रिपल म्यूटेंट मुसीबत बने!\nइंडिया टुडे की रिपोर्ट के अनुसार, इस प्रकार के वायरस की जानकारी केवल नाम में है। कहा जा रहा है कि इसमें वायरस के तीन म्यूटेशन होते हैं। ट्रिपल म्यूटेंट वैरिएंट को भारत में पहचाने जाने वाले SARS-CoV-2 का दूसरा वंश कहा जा सकता है। इसे B.1.618 कहा जा रहा है और यह ज्यादातर पश्चिम बंगाल में फैल रहा है।\nअन्य वेरिएंट से ज्यादा खतरनाक हो सकता है\nइस प्रकार का कोरोना वायरस’t riple mutant’ कितना खतरनाक है, इसकी सटीक जानकारी अभी तक सामने नहीं आई है। मीडिया रिपोर्टों में विशेषज्ञों का हवाला दिया जा रहा है कि यह अन्य वेरिएंट की तुलना में अधिक संक्रामक है। NDTV को दिए एक साक्षात्कार में, डॉ। मधुकर पई ने कहा था, ‘यह एक अधिक तीव्र रूप है। यह लोगों को जल्दी बीमार कर रहा है।\nवैक्सीन पर क्या असर होगा?\nइस संस्करण को प्राप्त करने के बाद, सबसे बड़ा सवाल यह आया कि वैक्सीन कार्यक्रम ‘triple mutant’ पर क्या प्रभाव पड़ेगा। इंडिया टुडे की एक रिपोर्ट के अनुसार, विशेषज्ञ चिंता व्यक्त करते हैं कि इससे टीके की प्रभावकारिता पर असर पड़ सकता है। क्योंकि नए वायरस का एक बड़ा उत्परिवर्तन होता है, जिसे E484K कहा जाता है। कहा जाता है कि यह प्रतिरक्षा प्रणाली से बचने में मदद करता है। इससे पहले E484K ब्राजील और दक्षिण अफ्रीकी वेरिएंट में पाया गया था। हालांकि, कई विशेषज्ञों का कहना है कि इस पर अधिक प्रयोग किए जा रहे हैं।\nPrevious Previous post: Jodhpur corona संक्रमण के इस दौर में, प्रतिबंधों के कार्यान्वयन में शामिल सुरक्षाकर्मियों के साथ दुर्व्यवहार की खबरें सामने आ रही हैं।\nNext Next post: राजसमंद जिले का एकमात्र निजी Oxygen प्लांट बना कोरोना पीड़ितों का संजीवनी केंद्र


ऐनिमैक्स - विकिपीडिया\nएनिमैक्स सोनी पिक्चर्स इंटरटेंन्मेंट के स्वामित्व वाला एक भारतीय टेलीविजन चैनल था। यह एनिमैक्स एशिया द्वारा सिंगापुर से संचालित और प्रसारित किया गया था और सोनी पिक्चर्स नेटवर्क्स इंडिया प्राइवेट द्वारा वितरित किया गया था। लिमिटेड। इसने एनीमे के हिंदी डब को प्रसारित किया, लेकिन बाद में पूरी तरह से सबबेड एनीमे पर स्विच करने से पहले कुछ सबबेड एनीमे के साथ अंग्रेजी डब में बदल दिया। यह भारत का एकमात्र चैनल था जिसने जापान के समान ही एनीमे का प्रसारण किया था। इसने अपने इतिहास में 7-14 और 15-25 आयु जनसांख्यिकी को लक्षित किया।\n4 जुलाई 2004\nसोनी पिक्चर्स इंटरटेंन्मेंट\n480आई (एसडी टीवी)\nANIMAX daisuki! (आई लव एनिमैक्स!)\nसोनी मैक्स २\n18 अप्रैल 2017 को, एनिमैक्स ने नियमित टेलीविजन पर भारत में प्रसारण बंद कर दिया और इसे सोनी याय द्वारा बदल दिया गया। सोनी पिक्चर्स नेटवर्क्स ने बाद में एनिमैक्स एशिया एचडी को अपने भारतीय डिजिटल प्लेटफॉर्म सोनी लिव पर लाइव चैनल के रूप में उपलब्ध कराया।\nएनिमैक्स का लोगो जैसा कि 2010 से पहले देखा गया था।\nएनिमैक्स ने पूरे भारत और शेष भारतीय उपमहाद्वीप में5जुलाई 2004 से इरफ़ान पठान के साथ एक ब्रांड एंबेसडर के रूप में परिचालन शुरू किया। यह एनिमैक्स एशिया द्वारा सिंगापुर से संचालित और प्रसारित किया गया था और सोनी पिक्चर्स नेटवर्क्स इंडिया प्राइवेट Ltd. द्वारा वितरित किया गया था। यह पहला एनिमेशन चैनल भी था जो १५-२५ उम्र के जनसांख्यिकीय को लक्षित करता था और भारत में एकमात्र ऐसा चैनल था जिसने उसी सप्ताह और उसी दिन जापान में एनीमे का प्रसारण किया था। एनिमैक्स इंडिया ने 12 घंटे के हिंदी फीड के साथ शुरुआत की, जिसमें 7-14 साल के छोटे बच्चों और किशोरों को लक्षित किया गया था और इसने हिंदी और अंग्रेजी भाषा के ऑडियो ट्रैक लॉन्च करने की योजना बनाई थी।\n1 जनवरी 2008 को, एनिमैक्स साउथ एशिया का एनिमैक्स एशिया के प्रोग्रामिंग फीड में विलय हो गया, जिसमें इसके सभी विशेष प्रीमियर शामिल थे। एनिमैक्स इंडिया ने4मई 2010 को सिंगापुर के साथ अपने लोगो को रीब्रांड किया। एनिमैक्स अल्ट्रा लोकप्रिय श्रृंखला, सुपरनैचुरल का अनुकरण करने वाला पहला चैनल बन गया। विज्ञान-फाई शो के साथ\n2010 और 2013 के बीच एनिमैक्स का लोगो।\nजारी रखते हुए, एनिमैक्स ने टर्मिनेटर: द सारा कॉनर क्रॉनिकल्स को पूरे एशिया में पहली बार प्रसारित किया। एनिमैक्स ने अंग्रेजी उपशीर्षक के साथ कोरियाई ऑडियो में लाइव पावर म्यूजिक, प्रिटी बॉयज एंड गर्ल्स और कॉमेडी बूट कैंप जैसे कोरियाई मनोरंजन शो भी प्रसारित किए। एनिमैक्स ने स्केयर टैक्टिक्स के प्रीमियर के साथ अमेरिकी रियलिटी शो को अपनी सूची में शामिल किया। एनिमैक्स ने स्पाइक टीवी द्वारा आयोजित वार्षिक वीडियो गेम अवार्ड्स का भी अनुकरण किया।\nएनिमैक्स ने नियमित टेलीविजन पर भारत में प्रसारण बंद कर दिया और 18 अप्रैल 2017 को सोनी याय द्वारा प्रतिस्थापित किया गया। सोनी पिक्चर्स नेटवर्क्स ने एनिमैक्स एशिया एचडी को अपने भारतीय डिजिटल प्लेटफॉर्म, सोनी लिव पर लाइव चैनल के रूप में उपलब्ध कराया है।\nEnglish versionसंपादित करें\nBlood The Last Vampire (movie)\nEscaflowne|Escaflowne: The Movie\nFinal Fantasy VII Advent Children (movie)\nFushigi Yugi Eikoden (OVA)\nJubei-Chan: The Ninja Girl - Secret of the Lovely Eyepatch\n(The)Prince of Tennis\nThe Story of Saiunkoku: Second Series\nJapanese versionसंपादित करें\nFullmetal Alchemist: Brotherhood (2009-04-10)\nTears to Tiara (2009-04-06)\nNisekoi:Love, Chunibyo & Other Delusions!\nएनिमैक्स आधिकारिक वेबसाइट (एशिया) (अंग्रेजी)\n"https://hi.wikipedia.org/w/index.php?title=ऐनिमैक्स&oldid=5348728" से लिया गया\nअंतिम बार 19 अक्टूबर 2021 को 15:46 बजे संपादित किया गया\nअन्तिम परिवर्तन 15:46, 19 अक्टूबर 2021।


भारत में आखिर लांच हो ही गया Oppo Find X | NewsTrack Hindi 1\nJul 12 2018 04:21 PM\nदिल्ली : चीनी स्मार्टफोन कंपनी ओप्पो ने भारत में मोटोराइज़्ड स्लाइडर से लैस Oppo Find X को लांच किया है. इसमें फ्रंट व बैक पर कैमरा सेंसर नहीं मिलेंगे. इसकी जगह स्मार्टफोन में मोटोराइज्ड स्लाइडर है और अाप फोन को जैसे ही ऑन करते हैं, अनलॉक करने के लिए स्वाइप करते हैं तो पॉप-अप कैमरा खुलेगा और आपका फेस स्कैन होगा.\nओप्पो फाइंड एक्स की चर्चा इसके पॉप अप स्लाइड कैमरे को लेकर है. इसके अलावा फोन में 3डी फेशियल रिकॉग्निशन भी दिया गया है. फोन की लॉन्चिंग नई दिल्ली में आयोजित एक इवेंट में हुई. इसके अलावा फोन में सुपर फास्ट चार्जिंग वाली बैटरी मिलेगी जो सिर्फ 35 मिनट में फुल हो जाएगी.\nस्लाइडर के रियर में ड्यूल कैमरा सेटअप है और फ्रंट में सिंगल कैमरा दिया गया है. इसके अलावा स्मार्टफोन में फाइंड एक्स ओ-फेस रिकग्निशन तकनीक, 8 जीबी रैम, स्नैपड्रैगन 845 प्रोसेसर और प्रीमियम ऑल-ग्लास डिज़ाइन है. Oppo Find X के 8 जीबी रैम, 256 जीबी स्टोरेज की कीमत 59,990 रुपये है. भारतीय मार्केट में यह फोन रेड और आइस ब्लू रंग में उपलब्ध होगा. वहीं हैंडसेट की प्री-ऑर्डर बुकिंग 25 जुलाई से शुरू होगी. प्री-बुक करने वालों को 3,000 रुपये का फ्लिपकार्ट वाउचर मिल रहा है.\nVideo: देखें नोकिया के इस शानदार मोबाइल की झलक\nTECHNOLOGY NEWS GADGET NEWS MOBILE NEWS OPPO FIND X


.मैं खुद ही अपनी आलोचना करती हूँ : अनुष्का शर्मा - Dwarka Parichay\n.मैं खुद ही अपनी आलोचना करती हूँ : अनुष्का शर्मा\nDwarkaParichay.com January 10, 2013 Celebrity, Entertainment, Update\nअपनी पहली फिल्म से ही एक सक्षम अभिनेत्री के रूप में पहचान बनाने वाली अनुष्का शार्मा अब एक ऐसा प्रतिष्ठान नाम बन चुकी है, जिन्हे नई अभिनेत्रियों में सबसे आगे देखा जा रहा है और आज उनके पास बडे बैनर की फिल्में भी है । इन दिनों अनुष्का शर्मा सुर्खियों में है अपनी नई फिल्म ‘मटरू की बिजली का मन डोला’ को लेकर। अनुष्का का अपनी फिल्म और अपने बारे में क्या कहना जानते है उनकी ही जुबानी।\nजब तक है जान में तो आप लाजवाब नजर आई है आपने एक बार फिर साबित कर दिया कि अनुष्का शर्मा वह हीरोईन है, जिसके परदे पर आते ही एनर्जी आ जाती है। क्या यह आपको अच्छा लगता है?\nबिलकुल। मैं खुद की ही इतनी बडी क्रिटिक हूँ कि इस दुनियां के सब क्रिटिक मिलकर भी मेरा मुकाबला नही कर सकते है। जब तक मेरे काम भी तारीफ होती है, जब उस वक्त भी मेरे अंदर यही चलता है कि मैं इससे अच्छा भी काम कर सकती थी। वैसें, एक तरह से यह अच्छा नही है, क्योकि कई बार अपना क्रिटिसिज्म करते करते मैं खुद बहुत दुखी होती हूँ ।\nविशाल भारद्वाज की आने वाली फिल्म ‘मटरू की बिजली का मन डोला’ को लेकर चर्चा में है और सुनने में आ आया कि उसमे आपने हरियाणवी डांस भी किया है ?\nजी हां। यह हरियाणवी डांस इन दिनों टीवी चैनलों पर लगातार नजर आ रहा है। फिल्म में भी मेरा दमदार किरदार है और लोगों को फिल्म भी पंसद आऐगीं।\nसुनने में आया था कि आपकी दिली इच्छा थी विशाल भारद्वाज के साथ काम करने की ?\nजी हाँ । आपने ठीक ही सुना था। मैं विशालजी की फिल्मों की जबरदस्त प्रशसक रही हूँ और उनकी फिल्में जैसे मकबूल और ओमकारा मेरी मनपंसद की फिल्में हैं । उनका दृष्टिकोण बहुत अलग है। मेरी श्रेष्ठ निर्देशकों की सूची मे वह शामिल है। विशाल बहुत ही ज्ञानी और पढे लिखे है। उनके साथ काम करना वास्तव में काफी दिलचस्प रहा और मुझे काफी कुछ सीखने को मिला। तमन्ना थी विशाल जी के साथ काम करने की। अब वह सपना भी पूरा हो गया।\nफिल्म हो या फिर ऐड आप एक बोल्ड,बिंदास आर एनजेंटिक लडकी के रूप में नजर आती ह। यंग वूमन की आईकान के रूप मे आपको देखा जाता है। क्या असली अनुष्का भी इतनी बोल्ड और बिंदास है?\nहाँ, मैं मन में कुछ नही रखती। अपने काम से काम रखती हूँ । आप इस बोल्ड या बिंदास कहो, कुछ तो इसे घमंडी कहते है,पर मैं इन बातों पर ध्यान नही देती। मैं जैसी हूँ खुश हूँ और मानती हूँ कि हर यंग लडकी को जिंदगी में के बारे में एक क्लियर रवैया अपनाना चाहिए।\nआप स्पष्टवादी है, इसके बावजूद आपके बारे में तमाम तरह की बातें सुनाई देती हैं। आपके व्यक्तिगत जीवन को लेकर अक्सर चर्चाएं होती हैं?\nमैं जानती हूं कि मेरे बारे में हमेशा कोई न कोई कहानी लिखी जाती है। मैं मॉर्डन लड़की हूं, पर मुझे अपने व्यक्तिगत जीवन के बारे में बात करना अच्छा नहीं लगता। जब तक कोई खास बात न हो, मैं चुप ही रहती हूं। अफवाहों का क्या है, यह तो मेरे बारे में हमेशा उड़ती रहेंगी, पर मैं यह मानती हूं कि इस तरह की बातों पर कोई प्रतिक्रिया जाहिर न की जाए, तो वे अपने आप खत्म हो जाती हैं।\nअब थोडा लीक से हटकर,आप अपनी फिटनेस को मेंटेन रखने के लिए क्या करती हैं?\nमैं सप्ताह में चार दिन वेट ट्रेनिंग करती हूं, जो मेरी बॉडी को टोंड करने में मदद करती हैं। इसके साथ ही योगा भी करती हूं। इससे मुझे मानसिक शांति का एहसास होता है। कार्डियो और डांसिंग भी मेरे लिए जरूरी है। वैसे आपको बता दूं डांस और स्विमिंग मेरा पैशन है। इन दोनों से जहां मुझे फिटनेस को मेंटेन करने में मदद मिलती है, वहीं इससे मेरे मन को अंदर तक अलग ही खुशी का एहसास होता है। मैंने अपने फिटनेस रूटीन को मेंटेन करने के लिए घर में ही एक छोटा-सा जिम बनाया हुआ है, जहां सुबह-शाम मैं व्यायाम करती हूं।\nफिटनेस आपके लिए क्या मायने रखती है?\nमैंने अपने करियर की शुरुआत मॉडलिंग से की थी। इसलिए फिटनेस मेरी आदत है, मेरे रूटीन का ऐसा हिस्सा है, जिसे मैं चाहूं भी तो खुद से अलग नहीं कर सकती। बेसिकली मैं फिटनेस एडिक्ट हूं और वह सबकुछ करती हूं जो इसके लिए जरूरी है। मुझे वर्कआउट करना अच्छा लगता है। डायट का खयाल रखती हूं और इस बात का भी कि मेरी बॉडी का शेप बना रहे। दरअसल फिटनेस जहां मुझे बेहतर एहसास देती है, वहीं मेरे आत्मविश्वास को दोगुना कर देती है। दरअसल, मेरे लिए फिटनेस मेरे वजूद का हिस्सा है, जो मेरी पूरी पर्सनालिटी को खूबसूरत लुक देती है।\nमटरू….. के बाद आपकी आने वाली फिल्में?\nबम्बई बेलवट और पीके।\nDwarka’s first & biggest Property fair on 10-11 November 2012\nRAJASTHAN PWD MINISTER MR YUNUS KHAN, TO INAUGURATE THE CONFERENCE\nDWARKA WATER SUPPLY STATUS\nNaresh Memorial Cricket Tournament organized by Venkateshwar International School, Sector – 10, Dwarka\nSUKH DUKH KE SATHI SANSTHA, DWARKA CELEBRATED ITS ANNUAL FUNCTION\nTwo officers of DDA suspended\nThe Indian Heights School Celebrated Basant Panchami\nKargil Vijay Divas observed @ Constitutional club, New Delhi


When Atal Bihari Vajpayee claimed Amitabh Bachchan was Corrupt and wanted him to defeat through Actress Rekha in 1984 Election – जब अटल बिहारी वाजपेयी ने क‍िया था अम‍िताभ बच्‍चन की ईमानदारी पर शक और उनके ख‍िलाफ रेखा को उतारने की बात – BreakNews\nWhen Atal Bihari Vajpayee claimed Amitabh Bachchan was Corrupt and wanted him to defeat through Actress Rekha in 1984 Election – जब अटल बिहारी वाजपेयी ने क‍िया था अम‍िताभ बच्‍चन की ईमानदारी पर शक और उनके ख‍िलाफ रेखा को उतारने की बात\nसदी के शहंशाह अमिताभ बच्चन की जिंदगी कई उठा-पटक की जीती-जागती कहानी है। देश के पूर्व प्रधानमंत्री अटल बिहारी वाजपेयी ने भी उनकी ईमानदारी पर शक किया था और उनके खिलाफ चुनाव में अभिनेत्री रेखा को उतारने की बात कही थी। दरअसल, यह बात 1987 की है, जब अमिताभ बच्चन ने बोफोर्स कांड में नाम जुड़ने से क्षुब्ध होकर 8वीं लोकसभा की सदस्यता से इस्तीफा दे दिया था। उन्होंने 1984 के लोकसभा चुनाव में इलाहाबाद संसदीय सीट से उत्तर प्रदेश के पूर्व मुख्यमंत्री और लोकप्रिय नेता हेमवती नंदन बहुगुणा को रिकॉर्ड मतों से हराया था।\nअमिताभ के इस्तीफे पर जब एक पत्रकार ने अटल बिहारी वाजपेयी से इस बारे में पूछा था तो उन्होंने कहा था कि अमिताभ बच्चन पर भी बोफोर्स दलाली के आरोप लगे हैं, विशेषकर उनके भाई पर। वाजपेयी ने सवालिया लहजे में कहा था “अमिताभ बच्चन के भाई देश में अपना कारोबार छोड़कर अचानक स्विटजरलैंड क्यों चले गए? वहां वो क्या कर रहे हैं? उनके बच्चे महंगे स्कूलों में पढ़ रहे हैं, उनकी फीस कहां से दी जा रही है?” वाजपेयी ने कहा था कि ये सवाल संसद में भी उठे थे लेकिन संतोषजनक जवाब नहीं मिला था। वाजपेयी ने कहा था कि शायद प्रधानमंत्री मित्र (राजीव गांधी) को बचाने के लिए अमिताभ बच्चन ने संसद से इस्तीफा दिया था।\nवाजपेयी ने यह भी कहा था कि अमिताभ बच्चन को राजनीति में नहीं आना चाहिए था। उन्होंने व्यंग्य किया था कि कांग्रेस ने राजनीतिक नेताओं को हराने के लिए अभिनेताओं को उतारा था। इलाहाबाद संसदीय सीट से बहुगुणा जी को हराने के लिए ही अमिताभ बच्चन को उतारा गया था। वाजपेयी ने यह भी कहा था कि उस चुनाव में अगर वो दिल्ली से खड़े होते तो उनके खिलाफ अमिताभ बच्चन ही उम्मीदवार होते। हालांकि, उन्होंने कहा था कि तब वो चुनाव नहीं लड़ते और अभिनेत्री रेखा को अपनी जगह मैदान में उतारते।\nबता दें कि अमिताभ बच्चन के परिवार और गांधी-नहरू परिवार के बीच सालों पुरानी दोस्ती थी। यहां तक कि अमिताभ बच्चन और भूतपूर्व प्रधानमंत्री राजीव गांधी के बीच घनिष्ठ मित्रता थी। इसी दोस्ती की वजह से साल 1984 के लोकसभा चुनाव में अमिताभ बच्चन को इलाहाबाद सीट से चुनाव लड़ना पड़ा था और उन्हें जबर्दस्त जीत मिली थी। बोफोर्स दलाली में नाम आने की वजह से अमिताभ बच्चन ने तीन साल बाद ही संसद से इस्तीफा दे दिया था।\nबता दें कि साल 1986 में स्विस आर्म्स प्रोडक्शन कंपनी बोफोर्स द्वारा होवित्जर तोपों की सप्लाई के लिए करीब 1600 करोड़ रुपए का सौदा भारत सरकार से हुआ था। स्वीडन रेडियो ने सबसे पहले 1987 में बोफोर्स सौदे में दलाली का खुलासा किया था। इस सौदे में गांधी परिवार के करीबी कहलाने वाले क्वात्रोच्चि की बड़ी भूमिका होने का आरोप लगा था। बाद में इस केस के व्हिसलब्लोअर स्वीडन के एक्स पुलिस चीफ स्टेन लिंडस्ट्रोम ने अमिताभ बच्चन का भी नाम लिया था। हालांकि, 2012 में अमिताभ बच्चन इस आरोप से बरी हो गए थे।\nवाजपेयी जी के इंटरव्यू का वीडियो:\nPrevious Article Virat Kohli, Anushka Sharma Marriage Wedding News in Hindi: Virat kohli anushka Sharma marriage once again proved rumor – कोहली और अनुष्का की शादी की खबर फिर साबित हुई अफवाह\nNext Article Do you Know these fact about Salman Khan starr film Maine Pyar Kiya – सूरज बड़जातिया ने मान ली होती दादा की बात तो इस फिल्म से कभी पहचान नहीं बना पाते सलमान खान